Βασίλης Οικονόμου - Boυλευτής Αττικής : Φεβρουαρίου 2011\nΜονάδα Ηλεκτροπαραγωγής της Χαλυβουργικής στην Ελε...\nΟ Βασίλης Οικονόμου κεντρικός ομιλητής σε εκδήλωση...\nΑνάδειξη του Τύμβου του Σοφοκλή στην Βαρυπόμπη Aχα...\nΠρωτοφανείς καταγγελίες για διασπάθιση δημοσίου χρ...\nO Bασίλης Οικονόμου στην εκπομπή «Κίτρινος Τύπος» ...\nΕνημέρωση περί θεμάτων που αφορούν την εύρυθμη λει...\nΗ Κυβέρνηση δίνει μια ακόμα λευκή επιταγή στις τρά...\nΑδικαιολόγητες καθυστερήσεις στη μεταφορά σε ασφαλ...\nΗ «παγίδα» της κυβέρνησης στους πολίτες για τους η...\nΘα συγχωνευτεί η "ΤΑΧΥΜΕΤΑΦΟΡΕΣ ΑΕ" με την μητρική...\nΜαζικές Απολύσεις Ξενοδοχοϋπαλλήλων στην Κέρκυρα\nΟΜΙΛΙΑ ΤΟΥ ΑΝΕΞΑΡΤΗΤΟΥ ΒΟΥΛΕΥΤΗ ΑΤΤΙΚΗΣ, ΒΑΣΙΛΗ ΟΙ...\nΠοια είναι τα σχέδια του Υπουργείου για την αξιοπο...\n"Βρισκόμαστε σε ένα τούνελ χωρίς τέλος "Συνέντευξη...\n«Το Θριάσιο δεν σηκώνει πλέον άλλη καμινάδα» Συνέν...\nΣτον Βόρειο Ευβοϊκό θα συνεχίσουν να απορρίπτονται...\nΚΑΛΕΣΜΑ ΓΙΑ ΕΓΓΡΑΦΗ ΜΕΛΩΝ ΣΤΗ "ΔΗ.Σ.Ω." (Δ' Προσυν...\nΔηλώσεις του Βασίλη Οικονόμου στην εφημερίδα "Το Β...\nΤο Πικέρμι, η «Ακρόπολη της Παλαιοντολογίας», παρα...\nΚατεδαφιστέες νέες εργατικές Κατοικίες Κουλίνας Κέ...\nΣυμμετοχή του Β.Οικονόμου στο 2ο EFI Policy Confer...\nΣυγκέντρωση δικαιολογητικών για την επιδότηση ελαι...\nΚέντρο Υποδοχής Λαθρομεταναστών αντί για Νοσοκομεί...\n"Η Ένωση Ανεξάρτητων Πολιτών θα μπει στην Βουλή" Σ...\n"ΑΠΑΙΤΟΥΜΕ ΔΙΑΦΑΝΕΙΑ ΠΑΝΤΟΥ ΚΑΙ ΣΕ ΟΛΑ" Ο Ανεξάρτη...\nΟ Ανεξάρτητος Βουλευτής Αττικής Βασίλης Οικονόμου ...\n(01-02-2011) Το Αρχαιολογικό Μουσείο Μεγάρων είναι...\nΥπάρχει κυβερνητικός σχεδιασμός για την αξιοποίηση...\nΜονάδα Ηλεκτροπαραγωγής της Χαλυβουργικής στην Ελευσίνα (Σχόλια επί των απαντήσεων της Υπουργού)\nΑναρτήθηκε από Βασίλης Οικονόμου στις 9:09 π.μ. Δεν υπάρχουν σχόλια:\nΟ Βασίλης Οικονόμου κεντρικός ομιλητής σε εκδήλωση του Εμπορικού Συλλόγου Κιάτου (23-02-2011)\nΟ Ανεξάρτητος Βουλευτής Αττικής, Βασίλης Οικονόμου, συμμετείχε ως κεντρικός ομιλητής σε εκδήλωση του Εμπορικού Συλλόγου Κιάτου όπου και ανέλυσε τα αδιέξοδα που δημιουργεί το Μνημόνιο, τους ανέφικτους στόχους που θέτει η κυβέρνηση κατ’ εντολή της τρόικας και την κρίση που μετατρέπεται ταχύτατα από κρίση δανεισμού σε κρίση πολυεπίπεδη, κοινωνική, οικονομική και πολιτική. Δυστυχώς η πολιτική τελικά στόχευση του Μνημονίου δεν είναι άλλη από την εξόντωση του εμπορικού κόσμου, των μικρομεσαίων επιχειρήσεων και γενικά κάθε κλάδου όπου η ελληνική οικονομία στήριξε όλα τα προηγούμενα χρόνια την ανάπτυξή της. Η κρίση τώρα κορυφώνεται καθώς η κυβέρνηση συμφώνησε 15 δις € περαιτέρω επιβάρυνση για το 2011 και έπεται συνέχεια. Η χώρα στα επόμενα χρόνια συμφώνησε να καταβάλει 70 δις μόνο σε τοκοχρεολύσια στους δανειστές, ποσό άπιαστο για τα οικονομικά δεδομένα της χώρας ακόμα και στις καλές εποχές της ανάπτυξης και της οικονομικής «ευημερίας». Το 2009 διεξήχθησαν εκλογές με το έλλειμμα να βρίσκεται σε ανεκτά επίπεδα όπως τότε έλεγαν τα δημόσια στοιχεία, καταρτίστηκαν συγκεκριμένα προγράμματα από όλα τα κόμματα και ο ελληνικός λαός έκανε τις επιλογές. Τα στοιχεία βέβαια ήταν ψεύτικα όπως αποκαλύπτεται τελικά και όπως αποκαλύπτει και ο Στρος Καν το ήξερε και ο πρωθυπουργός και η ηγετική ομάδα του ΠΑΣΟΚ πριν από τις εκλογές του 2009. Η αποκλειστική αλήθεια και ο μονόδρομος του Μνημονίου έχουν οδηγήσει ήδη το δημόσιο χρέος στα 350 δις €, το οποίο θα διαμορφωθεί στα 370 δις στο τέλος του 2011 και στα 410 δις το 2012 και ούτω καθ’ εξής. Η πορεία αυτή θα μπορούσε να είναι αντιμετωπίσιμη εάν υπήρχε μια παραγωγική «έκρηξη» ικανή να δημιουργήσει πρωτογενή πλεονάσματα. Η παραγωγική αυτή «έκρηξη» όμως δεν μπορεί να πραγματοποιηθεί με τις πολιτικές ύφεσης που πολύ πρόθυμα και με απόλυτη πειθαρχεία εφαρμόζει η κυβέρνηση με την ύφεση να έχει ξεπεράσει το 4%, την ανεργία να έχει ξεπεράσει το 14% τον μήνα Νοέμβριο (σύμφωνα με τα επίσημα στοιχεία), την μερική απασχόληση να επεκτείνεται και τις επιχειρησιακές – ατομικές συμβάσεις να υπερισχύουν ως μέτρο τάχα της εξυγίανσης της οικονομίας και της επίτευξης της ανταγωνιστικότητας των ελληνικών προϊόντων. Στην πραγματικότητα αυτή μπορούν να επιβιώσουν οι επιχειρήσεις του εμπορίου; Η πρωτοφανής αύξηση των λουκέτων στην αγορά δίνει τις απαντήσεις σε αυτό το ερώτημα. Οι επιχειρήσεις και κυρίως οι μικρομεσαίες επιχειρήσεις αντιμετωπίζουν μεγάλη έλλειψη ρευστότητας, οι τράπεζες έχουν κλείσει τις στρόφιγγες δανεισμού και η κυβέρνηση τις επιδοτεί με άλλα 30 δις € ανεβάζοντας το σχετικό ποσό στα 100 δις € εξασφαλίζοντας φθηνό χρήμα για τις τράπεζες οι οποίες το εκμεταλλεύονται για να αυξήσουν σε καιρούς μεγάλης ύφεσης την κερδοφορία τους. Ο ίδιος ο πρωθυπουργός είχε βγει στα κάγκελα όταν ο Καραμανλής είχε δώσει τα πρώτα 28 δις € και μιλούσε τότε για Λευκές Επιταγές στις τράπεζες. Από τότε η κυβέρνηση μπορεί να άλλαξε δεν άλλαξε όμως η πολιτική των «Λευκών Επιταγών» οι οποίες εξακολουθούν να δίνονται από το κράτος στις κερδοφόρες τράπεζες. Που διατίθενται αυτά τα λεφτά είναι άγνωστο. Το σίγουρο πάντως είναι ότι δεν διατίθενται στην πραγματική οικονομία της χώρας μας. Τέλος η δημοσιονομική προσαρμογή της χώρας εντάσσει πλέον και τα νοσοκομεία και τα σχολεία στις οικονομίες κλίμακος, δηλαδή σε μια μονοδιάστατη λογιστική προσέγγιση που οδηγεί στο κλείσιμο σχολικών και νοσηλευτικών ιδρυμάτων προς όφελος των ξένων δανειστών. Το Μνημόνιο επιβάλει μια πολιτική ύφεσης που αποσυνθέτει την οικονομική λειτουργία, απομυζεί τις λαϊκές και μεσαίες τάξεις, σπρώχνει την μεγάλη πλειοψηφία του ελληνικού λαού στην φτώχεια και την ανέχεια και δημιουργεί προϋποθέσεις μόνιμης εξάρτησης. Ακόμα και η ανάπτυξη που προϋποθέτει ότι θα έρθει σταδιακά συνδυάζεται με τρομακτικό ποσοστό ανεργίας καθώς η ανεργία είναι ένας παράγοντας που επιτρέπει το χαμηλό κόστος της εργατικής δύναμης. Ο εξορθολογισμός του ελληνικού κράτους είναι ένα ζητούμενο το οποίο πρέπει να είναι στόχος όλων μας. Ο εξορθολογισμός όμως αυτός δεν μπορεί να προκύψει μέσα από την κατάργηση του κοινωνικού κράτους και την αντικατάσταση του από μεγάλες πολυεθνικές εταιρίες όπου θα πληρώνει ο κάθε Έλληνας πολίτης εφόσον βέβαια το αντέχει η τσέπη του. Η λύση στο αδιέξοδο του Μνημονίου είναι να λειτουργήσει το κοινωνικό κράτος, να παρέχει αξιόλογες υπηρεσίες χωρίς διεφθαρμένους λειτουργούς και με την λειτουργία του να ενισχύσει την αγοραστική δύναμη του Έλληνα, να λειτουργήσει δηλαδή η οικονομία και να αυξηθεί το ΑΕΠ της χώρας ώστε να προκύψουν και πρωτογενή πλεονάσματα. Η κυβέρνηση τον μόνο «εξορθολογισμό» που έχει κάνει είναι οι οριζόντιες περικοπές επί δικαίων και αδίκων που ως αποτέλεσμα έχουν την μείωση των εισοδημάτων, την μείωση του ΑΕΠ και την δημιουργία αρνητικών οικονομικών κύκλων. (23-02-2011 )\nΑναρτήθηκε από Βασίλης Οικονόμου στις 6:23 π.μ. Δεν υπάρχουν σχόλια:\nΑνάδειξη του Τύμβου του Σοφοκλή στην Βαρυπόμπη Aχαρνών (Σχόλια επί των απαντήσεων του Υφυπουργού)\nΣε απάντηση της ερώτησης (Αρ. Πρωτ. 8823/11-01-11) που κατατέθηκε από τον Βουλευτή Περιφέρειας Αττικής, Βασίλη Οικονόμου, αναφορικά με την ανάδειξη του Τύμβου του Σοφοκλή στη Βαρυπόμπη, στο Δήμο Αχαρνών ο Υφυπουργός Πολιτισμού και Τουρισμού, κ Γ. Νικητιάδης, μας απάντησε ότι «η πρώτη φάση ανάδειξης του Τύμβου του Σοφοκλή με τίτλο «Διαμόρφωση και Προστασία του Τύμβου του Σοφοκλή στη Βαρυπόμπη του Δήμου Αχαρνών», με φορέα υλοποίησης την Νομαρχιακή Αυτοδιοίκηση Ανατολικής Αττικής υπό την εποπτεία της Β’ Εφορείας Προϊστορικών και Κλασικών Αρχαιοτήτων έχει ήδη ολοκληρωθεί. Πραγματοποιήθηκαν εργασίες διευθέτησης του χώρου, στερέωσης των επισφαλών πρανών, τοποθέτηση δικτύου απορροών και κατασκευής θεμελίων για το στέγαστρο και τη διαδρομή επισκεπτών, συμπεριλαμβανομένου και διαδρόμου για ΑμεΑ. Επίσης ολοκληρώθηκαν οι εργασίες συντήρησης και αποκατάστασης των δύο μαρμάρινων καλυμμάτων των σαρκοφάγων που βρίσκονται κατά χώραν. Η δεύτερη φάση της ανάδειξης του μνημείου, με τίτλο «Κατασκευή στεγάστρου και λοιπές εργασίες στο Τύμβο του Σοφοκλή στη Βαρυπόμπη του Δήμου Αχαρνών» πρόκειται να ξεκινήσει άμεσα και περιλαμβάνει την κατασκευή του φέροντος οργανισμού του στεγάστρου και την κάλυψη του από πολυκαρβονικά φύλλα, την ολοκλήρωση του διαδρόμου κίνησης των επισκεπτών καθώς και τη διαμόρφωση της εισόδου στον αρχαιολογικό χώρο. Ο ελάχιστος χρόνος υλοποίησης του έργου ορίζεται στους πέντε μήνες αφού προηγηθεί η υπογραφή της προγραμματικής σύμβασης, η οποία προς το παρόν εκκρεμεί. Ο χώρος θα είναι επισκέψιμος μόλις ολοκληρωθεί και η β’ φάση του έργου. Ο Τύμβος του Σοφοκλή φυλάσσεται επαρκώς, καθώς είναι περιφραγμένος και κλειδωμένος, ενώ πραγματοποιούνται συχνά έλεγχοι του χώρου από τους υπεύθυνους αρχαιολόγους και τον φύλακα αρχαιοτήτων της περιοχής».\nΟ Ανεξάρτητος Βουλευτής Αττικής, Βασίλης Οικονόμου, θα παρακολουθεί την εξέλιξη του ζητήματος της ανάδειξης και αξιοποίησης του Τύμβου του Σοφοκλή στην Βαρυπόμπη του Δήμου Αχαρνών και θα επανέλθει εν ευθέτω χρόνο στην Βουλή προκειμένου να ασκήσει πίεση προς το αρμόδιο Υπουργείο και να διασφαλιστεί ότι επιτέλους θα υπάρξουν πολιτικές πρωτοβουλίες για την εξυπηρέτηση της χώρας και του ελληνικού λαού και όχι μόνο για την εξυπηρέτηση των δανειστών της χώρας.\nΑναρτήθηκε από Βασίλης Οικονόμου στις 9:24 π.μ. Δεν υπάρχουν σχόλια:\nΟσμή τεραστίου σκανδάλου φαίνεται να υπάρχει στον τρόπο διαχείρισης της Ελληνικής Αεροπορικής Βιομηχανίας (ΕΑΒ) από τον διορισμένο Διευθύνοντα Σύμβουλο της εταιρίας και το ΔΣ της εταιρίας. Συγκεκριμένα:\n1.Σύμφωνα με τις οικονομικές καταστάσεις της ΕΑΒ (31-12-2009) διαπιστώνεται ότι η αξία των αποθεμάτων κατά το έτος 2009 αυξήθηκε κατά 21 εκατ € περίπου. Την ίδια περίοδο ο τζίρος της εταιρίας μειώθηκε κατά 33 περίπου εκατ. € και η ζημία της αυξήθηκε κατά 24 εκατ € περίπου χωρίς μάλιστα να έχει επιβαρυνθεί με το ποσό των 285 εκατ ευρώ περίπου το οποίο αφορά καταλογισθείσες, εντός της χρήσεως 2010, διαφορές φορολογικού ελέγχου χρήσεων 2001 έως και 2004 όπως διαπιστώνεται στην έκθεση ελέγχου των ορκωτών ελεγκτών. Το ίδιο διάστημα το ταμειακό έλλειμμα της εταιρίας για το έτος 2009 ανήλθε στα - 69,3 εκατ €. Μέρος αυτών των αποθεμάτων που προστέθηκαν στην ΕΑΒ αφορά αδιακίνητα (άχρηστα) υλικά τα οποία αποθεματοποιούνται στις αποθήκες της ΕΑΒ και καμία χρήση δεν προβλέπεται να γίνει, ούτε τώρα ούτε στο μέλλον. Η αξία των αχρήστων υλικών που βρισκόταν στις αποθήκες της ΕΑΒ μέχρι τις 31-12-2008 ανήρχετο στο ποσό των 27 εκατ € περίπου ενώ κατά το έτος 2009 η αξία τους σκαρφάλωσε στα 34 εκατ € περίπου. Ενδεικτικό μάλιστα της ενδεχόμενης διασπάθισης του δημοσίου χρήματος είναι το γεγονός ότι στις 31.12.2003 η αξία των αδιακίνητων (αχρήστων) αποθεμάτων που βρισκόταν στις αποθήκες της ΕΑΒ ανέρχονταν στο ποσό των 18 εκατ € περίπου. Παρατηρείται δηλαδή ότι η αξία των αδιακίνητων (άχρηστων) αποθεμάτων στα 28 πρώτα χρόνια λειτουργίας της ΕΑΒ (1975 - 2003) ανήλθε στα περίπου 18 εκατ € και την τελευταία εξαετία (2004-2009) σχεδόν διπλασιάστηκε αφού αυξήθηκε κατά 16 εκατ € περίπου (αύξηση σχεδόν 100%).\n2.Η αποθεματοποίηση των αδιακίνητων (αχρήστων) υλικών συνεχίστηκε και το 2010 καθώς η ΕΑΒ παρέλαβε από την Γαλλική Εταιρεία «SNECMA» τμηματικά εντός του 2010 υλικά αξίας άνω των 4 εκατ €. Πρόκειται για υλικά που παραλαμβάνει και καλείται να πληρώσει η ΕΑΒ, δηλαδή το ελληνικό κράτος και οι Έλληνες φορολογούμενοι, και τα οποία αφορούν σε εκκρεμείς παλαιές παραγγελίες, πολλές εκ των οποίων είχαν δοθεί πριν από το 2005. Οι συγκεκριμένες παραλαβές πραγματοποιήθηκαν χωρίς όπως φαίνεται η ΕΑΒ να ελέγξει πότε δόθηκαν οι συγκεκριμένες παραγγελίες και πότε βάσει των συμβάσεων έπρεπε να παραδοθούν στην ΕΑΒ τα υλικά, εάν υπήρξαν υπερβάσεις στον χρόνο παράδοσης των υλικών, εάν υπήρχε πρόβλεψη στις συμβάσεις για ποινικές ρήτρες υπέρ της ΕΑΒ σε περίπτωση εκπρόθεσμης παραδόσεως των υλικών, αν τηρήθηκαν όλοι οι όροι των συμβάσεων και εάν μπορούσε η ΕΑΒ να ακυρώσει την παραγγελία αυτών των υλικών σε περίπτωση παραβίασης του χρόνου παραδόσεως και βέβαια εάν ήταν αναγκαία ή όχι η παραλαβή αυτών των υλικών που δεν πρόκειται να χρησιμοποιηθούν από την ΕΑΒ και που όμως οφείλουμε να αποπληρώσουμε.\n3.Οι δύο θυγατρικές εταιρείες της ΕΑΒ, η «EMC ΕΛΛΑΣ ΑΕ» και η «1 SOURCE», φέρονται: A) Η EMC να έχει μεγάλες ζημίες και συνεχώς γίνονταν αυξήσεις Κεφαλαίων από την ΕΑΒ με καταβολή μετρητών. To ταμειακό λειτουργικό αποτέλεσμα της για το έτος 2007 ήταν ζημιογόνο - 417 χιλ € και το έτος 2008 ήταν ζημιογόνο -370 χιλ € χωρίς να έχει εξοφλήσει η EMC τις οφειλές της προς την ΕΑΒ οι οποίες ανέρχονται σε ποσό άνω του 1 εκατ €. Το 2009 ενώ ο κύκλος εργασιών αυξήθηκε από 177,3 χιλ € σε 199, 8 χιλ € η ζημία χρήσης του 2009 ανέβηκε σε - 555, 5 χιλ € έναντι του 2008 που είχε ζημιά -152,3 χιλ €. Η EMC επί σειρά ετών δεν πληρώνει τις οφειλές της προς την ΕΑΒ και το ελληνικό δημόσιο έχει απωλέσει μεγάλα χρηματικά ποσά καθώς η ΕΑΒ χορηγεί επί σειρά ετών υπέρογκα ποσά στην θυγατρική της, μέσω συνεχών αυξήσεων του μετοχικού κεφαλαίου με καταβολή μετρητών ενώ μάλιστα όπως προκύπτει από διαχειριστικούς ελέγχους Ορκωτών Ελεγκτών υπήρξε κακοδιαχείριση. Χαρακτηριστικό της κακοδιαχείρισης αποτελεί το ότι με απόφαση του Διοικητικού Συμβουλίου της EMC διεγράφησαν με μεταφορά τους στα Αποτελέσματα Χρήσης οφειλές μελών του Διοικητικού Συμβουλίου της EMC προς την εν λόγω εταιρεία. Μεταξύ των διαγραφέντων οφειλών υπήρξε και οφειλή του Διευθύνοντος Συμβούλου της EMC που προέρχονταν από αναλήψεις του ιδίου με εταιρική πιστωτική κάρτα από εταιρικό τραπεζικό λογαριασμό της EMC! Μέχρι σήμερα η ΕΑΒ δεν φαίνεται να έχει προβεί σε καμία ενέργεια σχετική με τα πορίσματα των διαχειριστικών ελέγχων επιτρέποντας διά της αδράνειάς της την διαιώνιση αυτής της κατάστασης.\n7. Για ποιους λόγους διατηρείτε στην θέση του τον Διευθύνοντα Σύμβουλο της ΕΑΒ από την στιγμή που υπάρχουν πολύ σοβαρές καταγγελίες σε βάρος του, χωρίς μάλιστα να έχετε προβεί και σε καμία αλλαγή του Διοικητικού Συμβουλίου το οποίο επίσης φέρεται να έχει πολύ σοβαρές ευθύνες για αυτή την δυσμενή οικονομική κατάσταση της ΕΑΒ; Η ηηη\nΌπως μας πληροφορεί η ανεξάρτητη παράταξη ΕΠΤΑΝΗΣΙΑΚΗ ΑΝΑΓΕΝΝΗΣΗ υπάρχει πολύ σοβαρό πρόβλημα με τη Μαρίνα Αργοστολίου.\nΗ Μαρίνα Αργοστολίου (Τουριστικός Λιμένας Αργοστολίου) είναι χωροθετημένη στη θέση «Ταμπάκικα» στο Γενικό Πολεοδομικό Σχέδιο Αργοστολίου.\nΣύμφωνα με τον σχεδιασμό του Ελληνικού Οργανισμού Τουρισμού, στον οποίο ανήκει η Μαρίνα, η κατασκευή των λιμενικών εγκαταστάσεων έγινε από το Β΄ΚΠΣ την περίοδο 1999 - 2002 και στη συνέχεια ιδιώτης επενδυτής θα αναλάμβανε την ολοκλήρωση των χερσαίων εγκαταστάσεων, αλλά και τη λειτουργία της Μαρίνας έναντι τιμήματος.\nΗ εξεύρεση του ιδιώτη επενδυτή ξεκίνησε το 2000, πριν καν ολοκληρωθούν οι λιμενικές εγκαταστάσεις, με την πρόσληψη από τον ΕΟΤ χρηματοοικονομικού συμβούλου γι' αυτό τον σκοπό. Έντεκα χρόνια μετά, το μεγαλύτερο αναπτυξιακό έργο της Κεφαλονιάς, όπως έχει χαρακτηριστεί, έχει εγκαταλειφθεί και η τύχη του αγνοείται!\nΤον Αύγουστο του 2008 το (τότε) Υπουργείο Τουριστικής Ανάπτυξης προκήρυξε Διεθνή Ανοικτό Δημόσιο Πλειοδοτικό Διαγωνισμό για την επιλογή του Φορέα Διαχείρισης στον οποίο το Ελληνικό Δημόσιο/ Υπουργείο Τουριστικής Ανάπτυξης θα ανέθετε την ολοκλήρωση των λιμενικών και χερσαίων υποδομών ανάπτυξης και αξιοποίησης της Μαρίνας Αργοστολίου.\nΩς αντάλλαγμα θα δινόταν η παραχώρηση σε αυτόν της χρήσης, διοίκησης, διαχείρισης και εκμετάλλευσης της Μαρίνας και για χρονική διάρκεια 40 ετών έναντι οικονομικού ανταλλάγματος.\nΜετά από δύο αναβολές κατατέθηκε μία δεσμευτική προσφορά από την ένωση νομικών προσώπων «Άκτωρ παραχωρήσεις ΑΕ, Κόσμος Γιώτινγκ Ελλάς ΑΝΕ, Άκτωρ ΑΤΕ». Η αξιολόγηση έγινε και τον Ιούλιο του 2009 ανακοινώθηκε ότι η τεχνική προσφορά κρίθηκε αποδεκτή και ότι θα ακολουθούσε η υπογραφή της σύμβασης με τον ανάδοχο. Σύμφωνα με πληροφορίες, μετά την Κυβερνητική αλλαγή τον Οκτώβριο του 2009 η αρμόδια για τον διαγωνισμό Διϋπουργική Επιτροπή Λιμένων άργησε πολύ να συσταθεί, (λέγεται για οκτώ μήνες!!!), οπότε και ο ανάδοχος απέσυρε (όπως είχε δικαίωμα από την προκήρυξη) την προσφορά του. Το αποτέλεσμα αυτής της αδράνειας είναι αυτό το τεράστιας σημασίας έργο για τον θαλάσσιο τουρισμό της χώρα μας, αλλά και την ανάπτυξη της Κεφαλονιάς, να φαίνεται χαμένο! Ουδείς δείχνει να ενδιαφέρεται, ουδείς έχει μπει στον κόπο να ενημερώσει τους πολίτες της Κεφαλονιάς..\nΕν τω μεταξύ οι λιμενικές εγκαταστάσεις έχουν εγκαταλειφθεί και χρησιμοποιούνται ανεξέλεγκτα από τον οποιοδήποτε και φυσικά δίχως καμία συντήρηση, ο δε χερσαίος χώρος έχει καταντήσει χώρος εναπόθεσης σκουπιδιών.\n1. Είναι αλήθεια ότι ο ανάδοχος του έργου το εγκατέλειψε;\n2. Εάν ναι, για ποιο λόγο και πότε συνέβη αυτό;\n3. Τι σκοπεύετε να κάνετε για τη Μαρίνα Αργοστολίου;\nΑναρτήθηκε από Βασίλης Οικονόμου στις 8:29 π.μ. Δεν υπάρχουν σχόλια:\nO Bασίλης Οικονόμου στην εκπομπή «Κίτρινος Τύπος» του Μ. Τριανταφυλλόπουλου (21-02-2011)\nΟ Ανεξάρτητος Βουλευτής Αττικής, Βασίλης Οικονόμου, συμμετείχε στην εκπομπή «Κίτρινος Τύπος» του Μ. Τριανταφυλλόπουλου, δήλωσε μεταξύ άλλων ότι είναι χρέος των συνδικάτων, των συνδικαλιστικών ηγεσιών και των συνδικαλιστών, να προβούν άμεσα σε αυτοκάθαρση και να αποβάλλουν οριστικά όλα τα στοιχεία που προσβάλλουν το συνδικαλιστικό κίνημα με την διαφθορά τους, τις υπόγειες συμφωνίες και τις περιπτώσεις εκμετάλλευσης της συνδικαλιστικής θέσης για προσωπικό πλουτισμό σε βάρος των εργαζομένων που εκπροσωπούν. Οι συνδικαλιστές, οι εργαζόμενοι και ο ελληνικός λαός οφείλουν να προστατέψουν την ΔΕΗ από το ξεπούλημα που επιχειρείται από την κυβέρνηση και αυτό δεν μπορεί να γίνει εάν προηγουμένως δεν ξεκαθαρίσει το συνδικαλιστικό κίνημα τα του οίκου του. Όσο επιτρέπεται σε διεφθαρμένους συνδικαλιστές να εκπροσωπούν τους εργαζόμενους τόσο εκτρέπεται η συζήτηση από την ουσία της, δηλαδή την υπεράσπιση των συμφερόντων της ΔΕΗ, καθώς η κυβέρνηση εκμεταλλεύεται τις περιπτώσεις διαφθοράς και επιχειρεί να αποδώσει τις αντιδράσεις σε προσωπικά συμφέροντα που λυμαίνονται την κερδοφόρο αυτή δημόσια επιχείρηση. «Εμείς, ως Ένωση Ανεξάρτητων Πολιτών, θα είμαστε κοντά σε κάθε αγώνα για τον δημόσιο έλεγχο της ενέργειας και θα αντισταθούμε σε κάθε πολιτική ξεπουλήματος των φιλέτων και των μονάδων της ΔΕΗ», δήλωσε χαρακτηριστικά. (21-02-2011)\nΗ εφαρμογή του νέου θεσμού στην Τοπική Αυτοδιοίκηση που εισαγάγατε με το νόμο «Καλλικράτη», συνεπάγεται μια ευρεία συνένωση των Νομαρχιών στην Αττική. Θεωρούμε πως είναι λογικό, τώρα που ο θεσμός βρίσκεται στην εκκίνησή του, να εγείρονται κρίσιμα ερωτηματικά, τα οποία θα κρίνουν κατά τη γνώμη μας και τη βιωσιμότητα του όλου μεταρρυθμιστικού σας εγχειρήματος. Εντός του πλαισίου αυτού, και με υψηλό αίσθημα ευθύνης που απορρέει από τη συμμετοχή και τη εν γένει στάση μας στο νέο αιρετό περιφερειακό συμβούλιο, επιθυμούμε να ενημερωθούμε λεπτομερώς πάνω σε ζητήματα που αφορούν τα περιουσιακά στοιχεία της Περιφέρειας Αττικής, τα έσοδα που απορρέουν από αυτά, το ύψος των μισθωμάτων που καταβάλλονται σήμερα, την εφαρμογή των απαιτούμενων κανόνων ασφαλείας, αλλά και τους όρους υπό τους οποίους εργάζεται το προσωπικό.\n1. Ποια είναι τα περιουσιακά στοιχεία (κινητά και ακίνητα), εάν υπάρχουν, της περιφέρειας του Ν. Αττικής και ποια είναι τα έσοδα που έχει η Περιφέρεια από αυτά;\n2. α) Πόσα είναι τα κτίρια, τα οποία στεγάζουν τις υπηρεσίες της Περιφέρειας του Ν. Αττικής και πού ακριβώς βρίσκεται το καθένα από αυτά;\nβ) Ποια είναι τα μισθώματα, τα οποία καταβάλλει η Περιφέρεια για τα παραπάνω αναφερόμενα κτίρια και ποιο είναι το μισθωτήριο συμφωνητικό τους;\nγ) Τα παραπάνω κτίρια πληρούν όλους τους κανόνες ασφαλείας;\nδ) Έχουν γίνει προσπάθειες προσέγγισης με τους ιδιοκτήτες των κτιρίων αυτών για μείωση των μισθωμάτων λόγω της οικονομικής κατάστασης που επικρατεί τώρα στη χώρα μας;\n3. α) Ποια είναι τα οικονομικά αποθέματα της Περιφέρειας του Ν. Αττικής;\nβ) Σε ποια τράπεζα ή τράπεζες υπάρχουν οι καταθέσεις και με ποιο επιτόκιο;\n4. α) Πόσους υπαλλήλους έχει σήμερα η Περιφέρεια του Ν. Αττικής;\nβ) Υπάρχουν υπάλληλοι της Περιφέρειας οι οποίοι είναι αποσπασμένοι σε άλλες υπηρεσίες του Δημοσίου;\nγ) Οι αποσπασμένοι αυτοί υπάλληλοι (εάν υπάρχουν)σε ποιες ακριβώς υπηρεσίες έχουν αποσπαστεί, με ποια αξιοκρατικά κριτήρια και από πού μισθοδοτούνται;\nΑναρτήθηκε από Βασίλης Οικονόμου στις 4:39 π.μ. Δεν υπάρχουν σχόλια:\nΠότε επιτέλους θα αποσυρθούν τα ΜΑΤ από την Κερατέα και πότε θα αναθεωρηθεί ο ξεπερασμένος Περιφερειακός Σχεδιασμός για την διαχείριση των απορριμμάτων; (Σχόλια επί των απαντήσεων των Υπουργών)\nΑναρτήθηκε από Βασίλης Οικονόμου στις 8:55 π.μ. Δεν υπάρχουν σχόλια:\nΗ Κυβέρνηση δίνει μια ακόμα λευκή επιταγή στις τράπεζες (ΑΝΑΚΟΙΝΩΣΗ ΤΗΣ ΕΝΩΣΗΣ ΑΝΕΞΑΡΤΗΤΩΝ ΠΟΛΙΤΩΝ)\nΈνωση Ανεξάρτητων Πολιτών (ΕΝ.Α.Π.)\nΗ κυβέρνηση για μια ακόμη φορά αποδεικνύει ότι όλη η πολιτική της εξυπηρετεί αποκλειστικά και μόνο τις τράπεζες και τα μεγάλα οικονομικά συμφέροντα. Με έκπληξη πληροφορούμαστε ότι για μια ακόμη φορά δεσμεύτηκε να δώσει 30 δις ευρώ με την μορφή εγγυήσεων προς τις τράπεζες ανεβάζοντας πλέον το σχετικό ποσό μέσα σε δύο χρόνια περίπου στα 100 δις. Πρόκειται για μια ακόμη «Λευκή Επιταγή» καθώς, η μέχρι τώρα ενίσχυση από τον κρατικό προϋπολογισμό της ρευστότητας των τραπεζών δεν έχει συνδυαστεί με την ενίσχυση της ρευστότητας των μικρομεσαίων επιχειρήσεων οι οποίες βρίσκουν κλειστές τις κάνουλες της χρηματοδότησης από τα χρηματοπιστωτικά ιδρύματα.\nΗ κυβέρνηση οφείλει να παρέμβει ρυθμιστικά και να διοχετεύσει απευθείας, και όχι με μεσάζοντες που δεν συμμορφώνονται μάλιστα στις παραινέσεις, ρευστό στην ελληνική αγορά. Αντί να αφιερώνει χρόνο στο πώς θα ξεπουλήσει τις τράπεζες που ανήκουν στο κράτος μπορεί να τις αξιοποιήσει διοχετεύοντας ρευστότητα στις μικρομεσαίες επιχειρήσεις, εξασφαλίζοντας την επιβίωσή τους και ορίζοντας τους κανόνες της τραπεζικής αγοράς λειτουργώντας με όρους ανταγωνισμού.\nΑδικαιολόγητες καθυστερήσεις στη μεταφορά σε ασφαλή χώρο των επικίνδυνων τοξικών αποβλήτων που παραμένουν σε ετοιμόρροπο κτίριο στο Λαύριο(17-02-2011)\nΠρος τους Υπουργούς Περιβάλλοντος, Ενέργειας και Κλιματικής Αλλαγής και Περιφερειακής Ανάπτυξης και Ανταγωνιστικότητας\nΌπως ασφαλώς γνωρίζετε στο Λαύριο βρίσκεται ένα από τα πιο επιβαρυμένα σε τοξικούς ρύπους κτίριο στον κόσμο. Πρόκειται για το κτίριο Κονοφάγου, το οποίο βρίσκεται μέσα στο Τεχνολογικό - Πολιτιστικό Πάρκο του Λαυρίου και όπου βρίσκονται 150 τόνοι εξαιρετικά επικίνδυνων τοξικών ουσιών όπως αρσενικό, μόλυβδος και κάδμιο. Τα υλικά αυτά βρίσκονται εκεί 50 χρόνια, σε ένα ετοιμόρροπο κτίριο όπως επανειλημμένως έχει προειδοποιήσει η επιστημονική κοινότητα. Η επικινδυνότητα για την δημόσια υγεία και τους κατοίκους της Λαυρεωτικής οδήγησε στην δημιουργία ενός πρωτοποριακού υπόγειου χώρου για την φύλαξη τέτοιου είδους αποβλήτων, σε βάθος 40 μέτρων κάτω από την γη εξοπλισμένου με τα πλέον σύγχρονα τεχνολογικά μέσα και ικανού να φιλοξενήσει για εκατοντάδες χρόνια 5000 τόνους επικίνδυνων αποβλήτων. Παρά το γεγονός ότι πρόκειται για ένα έργο που χαίρει της κοινωνικής συναίνεσης, χρειάστηκαν 10 χρόνια για να αποφασίσει το κράτος να υλοποιήσει το αναγκαίο αυτό έργο το οποίο από το 2008 είναι έτοιμο αλλά αναξιοποίητο. Σήμερα η κυβέρνηση ακόμα αναζητά τρόπο για την εξασφάλιση των 2,5 εκατ. ευρώ που απαιτούνται τόσο για την μεταφορά εκεί των τοξικών αποβλήτων του κτιρίου Κονοφάγου όσο και για την αποκατάσταση του προαναφερθέντος κτιρίου και τον πλήρη καθαρισμό του. Αλήθεια είναι τόσο μεγάλο το ποσό των 2,5 εκατ ευρώ για ένα έργο ζωτικής σημασίας για την ασφάλεια των πολιτών ώστε η κυβέρνηση να δυσκολεύεται να διαθέσει το ποσό και να περιμένει την ένταξή του στο ΕΣΠΑ; Εάν συμβεί κάποιο ατύχημα ποιος θα αναλάβει την ευθύνη για τις συνέπειες έναντι χιλιάδων συμπολιτών μας;\n1.Πότε θα διαθέσετε τα απαραίτητα κονδύλια για την ασφαλή μεταφορά των επικίνδυνων τοξικών αποβλήτων από το κτίριο του Κονοφάγου στο υπόγειο χώρο αποθήκευσης, που είναι έτοιμος από το 2008;\n2.Ποια μέτρα ασφαλείας ισχύουν για το συγκεκριμένο κτίριο και ποια επιπρόσθετα σκοπεύετε να λάβετε προκειμένου να αποφευχθεί πιθανή κατάρρευση του κτιρίου;\n3.Ποιοι λόγοι προκάλεσαν την αδιανόητη αυτή καθυστέρηση στην ολοκλήρωση των ενεργειών ώστε να εκλείψει ο τεράστιος αυτός κίνδυνος για την ζωή των κατοίκων;\n4.Πώς εξηγείτε το γεγονός ότι σε έργα αναγκαία που έχουν την κοινωνική συναίνεση το κράτος δυσκολεύεται να βρει τα κονδύλια ενώ για άλλα έργα που συναντούν τεράστιες κοινωνικές αντιδράσεις (πχ ΧΥΤΑ) τα κονδύλια πάντα βρίσκονται;\nΝΑ ΒΑΛΟΥΜΕ ΤΕΛΟΣ ΣΤΗΝ ΣΥΝΕΧΗ ΑΠΑΞΙΩΣΗ ΤΗΣ ΒΟΡΕΙΑΣ ΑΤΤΙΚΗΣ ΚΑΙ ΤΟΥ ΔΗΜΟΥ ΜΑΣ (Ε' ΠΡΟΣΥΝΕΔΡΙΑΚΗ ΣΥΝΑΝΤΗΣΗ ΤΗΣ ΔΗ.ΣΩ. ΣΤΟ ΠΝΕΥΜΑΤΙΚΟ ΚΕΝΤΡΟ ΚΑΠΑΝΔΡΙΤΙΟΥ)\nΤην Τετάρτη 16 Φεβρουαρίου 2011 πραγματοποιήθηκε η E’ Προσυνεδριακή Συνάντηση της "ΔΗ.Σ.Ω." στο Πνευματικό Κέντρο στο Καπανδρίτι. Παρουσία πολλών δημοτών ο επικεφαλής της Δημοτικής Παράταξης, Ανεξάρτητος Βουλευτής Αττικής Βασίλης Οικονόμου, επανέλαβε τα κύρια χαρακτηριστικά της "ΔΗ.Σ.Ω." τονίζοντας ότι οι στόχοι που έχουν τεθεί για το νέο Δήμο του Ωρωπού παραμένουν ως έχουν. Η μεγάλη συμμετοχή των πολιτών στις προσυνεδριακές διαδικασίες δικαιώνει τις πρωτοβουλίες της παράταξης και αποδεικνύει ότι η κοινωνία του Ωρωπού θέλει να αλλάξει τα δεδομένα και να βάλει τέλος στην συνεχή απαξίωση που γνωρίζει ο τόπος μας από την κεντρική εξουσία.\nΗ επαπειλούμενη απειλή διακοπής των σχεδίων επέκτασης του ΗΣΑΠ στον Άγιο Στέφανο είναι το τελευταίο αλλά ίσως και το πιο χαρακτηριστικό παράδειγμα του πώς αντιλαμβάνεται η κυβέρνηση την ανάπτυξη και πώς προσεγγίζει τα προβλήματα των κατοίκων της Βόρειας Αττικής. Στον προεκλογικό μας αγώνα τονίζαμε ότι η επέκταση των μέσων σταθερής τροχιάς και η ανάπτυξη δικτύου αστικής συγκοινωνίας με κέντρο και αναφορά το τρένο θα μπορούσε να λύσει σημαντικά προβλήματα της τοπικής κοινωνίας, να κάνει εύκολη και φιλική προς το περιβάλλον την σύνδεση με την Αθήνα και να προσφέρει μια εύκολη και οικονομική πρόσβαση στους επισκέπτες της περιοχής μας. Δυστυχώς όμως φαίνεται ότι ακόμα και τα ώριμα αναπτυξιακά έργα σταματούν στερώντας για άλλη μια φορά την ανάπτυξη και από τον Δήμο μας.\nΗ εξέλιξη αυτή συνδυάζεται και με την πρωτοφανή διά νόμου κυνική ομολογία εκ μέρους της κυβέρνησης ότι κόπτεται κυρίως για τα συμφέροντα των εργολάβων και όχι για την διασφάλιση της δικαιοσύνης και την εφαρμογή κανόνων που θα στηρίζονται στην ευνομία. Το μεγάλο ζήτημα των διοδίων και της σύμβασης που έχει υπογράψει η Βουλή με την ανάδοχο εταιρία δείχνει δυστυχώς ότι η κυβέρνηση δεν μπορεί να εξασφαλίσει ούτε την τήρηση των συμφωνηθέντων. Στην συγκεκριμένη σύμβαση προβλέπεται ότι η εταιρία είναι υποχρεωμένη να δημιουργήσει ασφαλές παράπλευρο οδικό δίκτυο όπου οι μόνιμοι κάτοικοι θα μπορούν να διέρχονται δωρεάν. Πουθενά δεν δίνεται το δικαίωμα για την δημιουργία 8 παράπλευρων διοδίων μέσα στα όρια ενός Δήμου! Η κυβέρνηση θα μπορούσε εάν ήθελε να επιβάλει στην ανάδοχο εταιρία την χρήση καρτών ελεύθερης διέλευσης από την στιγμή που δεν έχει ανταποκριθεί στις συμβατικές της υποχρεώσεις. Αντ’ αυτού χαρακτηρίζει παράβαση του ΚΟΚ την μη καταβολή διοδίων προσπαθώντας να ελέγξει την καθ’ όλα δικαιολογημένη αντίδραση των κατοίκων χρησιμοποιώντας μάλιστα ακραίους χαρακτηρισμούς όπως «τζαμπατζήδες». Η αποκατάσταση των αδικιών που δημιουργούνται παραπέμπεται στο αόριστο μέλλον αφού προηγουμένως η κυβέρνηση «διαπραγματευτεί» με την ανάδοχο εταιρία.\nΟι παρεμβάσεις του επικεφαλής της παράταξης αλλά και των υπολοίπων μελών της ΔΗΣΩ είναι ουσιαστικές και χωρίς υστεροβουλία. Δεν επιθυμούμε ψήφους ούτε αγωνιστικά ένσημα και εύσημα από κανέναν. Εμείς είμαστε ανεξάρτητοι και δεν συρόμαστε πίσω από κανένα κόμμα, ούτε βέβαια κρύβουμε τις ιδέες μας ή τις θέσεις μας τσαλαβουτώντας στα θολά νερά του λαϊκισμού και της ψηφοθηρίας. Γι’ αυτό το λόγο θα στεκόμαστε απέναντι σε κάθε απόπειρα καπελώματος από κόμματα ή πρόσωπα που έχουν επενδύσει την πολιτική ή δημοτική τους επιβίωση πάνω στον τίμιο και αγνό αγώνα των συμπολιτών μας.\nΣε αυτή την αθλιότητα η «ΔΗΣΩ» δεν θα μείνει θεατής αλλά θα δώσει μάχη προκειμένου να αποκατασταθεί η αδικία. Ήδη ο επικεφαλής της παράταξης, Βουλευτής Αττικής, Βασίλης Οικονόμου, εξαπέλυσε δριμεία επίθεση προς την κυβέρνηση για το πρωτοφανές κατασταλτικό μέτρο που υιοθετήθηκε κατά την συζήτησε του νομοσχεδίου για τις συγκοινωνίες της Αττικής. Η διάθεση των αστυνομικών δυνάμεων στην υπηρεσία των κατασκευαστικών εταιριών, η άμεση ανταπόκριση της κυβέρνησης στα αιτήματα των μεγαλοεργολάβων και η υποχωρητικότητα και η αναβλητικότητα στην αποκατάσταση της δικαιοσύνης είναι φαινόμενα σήψης του πολιτικού συστήματος και πρέπει όλοι να αγωνιστούμε για την ανατροπή αυτών των συσχετισμών που καταδικάζουν την περιοχή μας και τον Δήμο μας στην υποανάπτυξη αντί να του προσφέρουν τις δυνατότητες ουσιαστικής και αυτόνομης από την Αθήνα ανάπτυξης.\nΣε αυτή μας την προσπάθεια έχουμε δίπλα μας όλα τα μέλη και τους φίλους της ΔΗΣΩ που αντιλαμβάνονται την κρισιμότητα της κατάστασης και τα μεγάλα θέματα που διακυβεύονται για τον Δήμο μας। Ήδη οι αιτήσεις εγγραφής στην ΔΗΣΩ είναι πάρα πολλές γεγονός που μας κάνει να αισιοδοξούμε ότι μέσα από το Συνέδριό μας τον Απρίλη και την εκλογή οργάνων της παράταξης θα μπορέσουμε να οργανώσουμε καλύτερα τις παρεμβάσεις και ασκώντας γόνιμη και δημιουργική αντιπολίτευση στο δημοτικό συμβούλιο να εξασφαλίσουμε το καλύτερο δυνατό για τους κατοίκους και τον Δήμο Ωρωπού ακόμα και σε αυτό το κλίμα της γενικευμένης προσπάθειας συρρίκνωσης κάθε κοινωνικής δομής και κάθε είδους κοινωνικής παροχής.\nΑναρτήθηκε από Βασίλης Οικονόμου στις 4:56 π.μ. Δεν υπάρχουν σχόλια:\nΗ «παγίδα» της κυβέρνησης στους πολίτες για τους ημιυπαίθριους\nΈNωση Ανεξάρτητων Πολιτών\nΓια μια ακόμη φορά η κυβέρνηση αποδεικνύεται πως διαθέτει εξαιρετική ικανότητα να βρίσκει τρόπους για να προχωρά στην αφαίμαξη των πολιτών, για την οποία αποτελούν «Κέρας της Αμάλθειας» παρά την οικονομική κρίση. Αυτό καταδεικνύει και το διπλό πρόσωπό της απέναντι στους πολίτες τους οποίους-υποτίθεται-πως υπηρετεί.\nΛίγους μήνες μετά τις διαβεβαιώσεις του υπουργείου Οικονομικών πως όποιοι νομιμοποιήσουν τους ημιυπαίθριους -για να γεμίσουν τον κρατικό κορβανά- δεν θα έχουν άλλη οικονομική επιβάρυνση, ανακοινώθηκε πως θα επιβαρυνθούν με νέο χαράτσι, καταβάλλοντας αυξημένα δημοτικά τέλη και φόρους με αναδρομική ισχύ πενταετίας! Ακολούθησε ένα πανδαιμόνιο δηλώσεων ένθεν κακείθεν, με αλληλοκατηγορίες και διαψεύσεις μεταξύ των εμπλεκόμενων υπουργείων που το μόνο που κατάφεραν ήταν να μας πείσουν για την ανεπάρκεια της πολιτικής τους.\nΤο αποτέλεσμα ήταν τελικά, μετά τις αντιδράσεις να αποσυρθεί η εγκύκλιος και όλα να γίνουν «μέλι-γάλα» για την κυβέρνηση. Αλλά όχι φυσικά για τους πολίτες, οι οποίοι καθημερινά συνειδητοποιούν πως αποτελούν πειραματόζωα για «μαθητευόμενους μάγους».\nΩς Ένωση Ανεξάρτητων Πολιτών (ΕΝ.Α.Π) καλούμε για μια ακόμη φορά την κυβέρνηση αυτού του τόπου να ξεκαθαρίσει τους στόχους, αλλά και τους τρόπους υλοποίησης της οικονομικής πολιτικής της και κυρίως να πληροφορήσει τον ελληνικό λαό για τις δεσμεύσεις που έχει αναλάβει απέναντι στην τρόικα και τους δανειστές μας.\nΘα συγχωνευτεί η "ΤΑΧΥΜΕΤΑΦΟΡΕΣ ΑΕ" με την μητρική "ΕΛΤΑ ΑΕ"\nΤα «ΕΛΛΗΝΙΚΑ ΤΑΧΥΔΡΟΜΕΙΑ», ως γνωστόν αποτελούνται από όμιλο Εταιρειών την Μητρική Εταιρεία «ΕΛΤΑ», και τις θυγατρικές «ΤΑΧΥΜΕΤΑΦΟΡΕΣ ΑΕ» και «ΚΕΝΤΡΟ ΕΠΑΓΓΕΛΜΑΤΙΚΗΣ ΕΚΠΑΙΔΕΥΣΗΣ ΑΕ».\nΗ «ΤΑΧΥΜΕΤΑΦΟΡΕΣ ΑΕ», λειτουργούν σήμερα με σημαντικό κόστος χωρίς αντίστοιχο όφελος για τους πολίτες, ενώ θα μπορούσαν να συγχωνευτούν με την «ΕΛΤΑ ΑΕ» επιτυγχάνοντας οικονομία κλίμακος, της τάξεως του 1,5 εκατ. € ετησίως.\nΠροσλαμβάνει Εξωτερικούς Συμβούλους, με τριπλάσιες αποδοχές από Στελέχη των ΕΛΤΑ, τα οποία καθαιρούνται από την άσκηση των Διοικητικών τους καθηκόντων, προκειμένου να προσληφθούν συνταξιούχοι και εξωτερικοί συνεργάτες.\nΑκόμα απασχολεί Προσωπικό με ΜΙΣΘΩΜΕΝΗ ΕΡΓΑΣΙΑ κατά παρέκκλιση των εξαγγελιών σας για ΚΑΤΑΡΓΗΣΗ του θεσμού της Μισθωμένης Εργασίας.\n1. Σκοπεύετε να συμπεριλάβετε την «ΤΑΧΥΜΕΤΑΦΟΡΕΣ ΑΕ» στο πακέτο των 50 δις προς «αξιοποίηση» και γι' αυτό το λόγο δεν την εντάσσετε στην «ΕΛΤΑ ΑΕ»\n2. Θα Συγχωνευθεί η «ΤΑΧΥΜΕΤΑΦΟΡΕΣ ΑΕ» με την μητρική «ΕΛΤΑ ΑΕ»;\n3. Πόσοι εργαζόμενοι απασχολούνται με μισθωμένη εργασία και από ποιές εταιρείες ενοικίασης προσωπικού έχουν προσληφθεί;\n3. Πόσοι Σύμβουλοι έχουν προσληφθεί, με ποιές διαδικασίες και με ποιές αμοιβές;\n4. Ποιά είναι τα Στελέχη από τα ΕΛΤΑ, που έχουν αντικατασταθεί με Συμβούλους και για ποιό λόγο;\n1. Όλων των Συμβάσεων των Προσληφθέντων Συμβούλων στην «ΤΑΧΥΜΕΤΑΦΟΡΕΣ ΑΕ», από τον Οκτώβριο του 2009 και εντεύθεν.\n2. Όλων των Συμβάσεων που έχουν υπογραφεί την τελευταία 10ετια από την «ΤΑΧΥΜΕΤΑΦΟΡΕΣ ΑΕ» με τις Εταιρείες Μίσθωσης Προσωπικού.\n3. Των μισθωτηρίων όλων των ακινήτων που έχει μισθώσει η «ΤΑΧΥΜΕΤΑΦΟΡΕΣ ΑΕ».\nΑναρτήθηκε από Βασίλης Οικονόμου στις 7:01 π.μ. Δεν υπάρχουν σχόλια:\nΟΜΙΛΙΑ ΤΟΥ ΑΝΕΞΑΡΤΗΤΟΥ ΒΟΥΛΕΥΤΗ ΑΤΤΙΚΗΣ, ΒΑΣΙΛΗ ΟΙΚΟΝΟΜΟΥ,ΣΤΗΝ ΒΟΥΛΗ ΓΙΑ ΤΑ ΔΙΟΔΙΑ ΚΑΙ ΤΙΣ ΣΥΓΚΟΙΝΩΝΙΕΣ ΤΗΣ ΑΤΤΙΚΗΣ (15-02-2011)\nΠΡΟΕΔΡΕΥΩΝ (Γρηγόριος Νιώτης): Το λόγο έχει ο Ανεξάρτητος Βουλευτής Αττικής -ασυγκράτητος απ' ό,τι βλέπω- κΒασίλειος Οικονόμου\nΌταν εψηφίσθη το Μάιο του 2010 το Μνημόνιο νομίζω ότι ήταν ξεκάθαρο σε όλους, σ' αυτούς που το ψηφίσανε και σ' αυτούς που δεν το ψηφίσανε, τι συνεπάγεται αυτή η δανειακή σύμβαση για τη χώρα. Χθες και προχθές παρακολουθούσα το θέατρο όχι του παραλόγου αλλά το θέατρο που καλά στήνεται απ' αυτούς που κάνανε τη δουλειά και νομίζουν ότι μπορούν να ξεφύγουν από την ώρα της κρίσεως.\nΥπάρχει χώρα στον κόσμο όπου μπήκε το Διεθνές Νομισματικό Ταμείο και δεν πούλησε -«ξεπούλησε» λένε κάποιοι, «αξιοποίησε» λένε άλλοι- τη δημόσια περιουσία της για να πληρώσει τους δανειστές της; Υπάρχει χώρα στον κόσμο; Όχι. Θα ήταν εξαίρεση η Ελλάδα απ' αυτά τα «σωτήρια» προγράμματα του Διεθνούς Νομισματικού Ταμείου; Όχι βέβαια.\nΟι συγκοινωνίες, καλώς ή κακώς, θα μπούνε σ' αυτό το πακέτο. Η συζήτηση για το δημόσιο χαρακτήρα των συγκοινωνιών νομίζω ότι αυτή τη στιγμή είναι τουλάχιστον αστεία. Η κουβέντα για τον κοινωνικό ρόλο της συγκοινωνίας, για το κοινωνικό μέρισμα, τον κοινωνικό μισθό -κουβέντες και έννοιες οι οποίες έχουν ξεχαστεί- αντικαθίσταται με το πόσο πληρώνει το ΚΤΕΛ, την ιδιωτική συγκοινωνία στη Θεσσαλονίκη ή στο Αγρίνιο ή στη Λάρισα και γιατί το πληρώνει έτσι και τόσο στην Αθήνα. Αστεία κουβέντα, αστεία συζήτηση από σοσιαλιστές μάλιστα!\nΌμως, δώσατε διέξοδο εις τους αγαπητούς συναδέλφους του ΠΑΣΟΚ που παρέλασαν εδώ και εξαπέλυαν μύδρους για τη δημόσια συγκοινωνία που πρέπει να πληρώνουμε -και συμφωνώ, ότι πρέπει να την πληρώνει ο πολίτης, γιατί όπως είπε και ο Υφυπουργός κ. Βούγιας δεν μπορεί να λειτουργήσει μόνο με την κρατική επιδότηση- και κρύψατε στο κάτω μέρος της τροπολογίας το ρεζουμέ της υπόθεσης, τα διόδια.\nΕγώ, λοιπόν, λέω κάτι πολύ απλό. Άκουσα τους αγαπητούς συναδέλφους του ΠΑΣΟΚ να εξηγούν με αξιοπρεπή -αλλά νομίζω ότι πλέον εκτίθονται, γιατί τους εκθέτει η πραγματικότητα- τρόπο το προβληματικό των συμβάσεων. Μάλιστα, εδώ συνάδελφος πριν από λίγο εξηγούσε για ποιο λόγο οι συμβάσεις είναι προβληματικές. Συμφωνώ απόλυτα. Είναι προβληματικές.\nΤην ίδια στιγμή, έλεγε ότι είναι οι μόνες συμβάσεις που μπορούν να λειτουργήσουν και να υλοποιήσουν τα δημόσια έργα στη χώρα. Τι τρομερή αντίφαση! Οι κακές συμβάσεις που δεν υλοποιούνται -και το ξέρετε, κύριε Υπουργέ, ότι δεν υλοποιούνται γιατί δεν εφαρμόζεται η χιλιομετρική χρέωση- διότι κανείς δεν έχει υποδείξει και δεν έχει επιβάλει στον κύριο κατασκευαστή και πάροχο να φτιάξει τους παραδρόμους!\nΌπως είπατε -και συμφωνώ απόλυτα- οι κανόνες είναι υπέρ του αδυνάτου. Βάλτε τους, λοιπόν, για να προστατεύσουμε τους αδύναμους πολίτες. Η Ένωση Ανεξαρτήτων Πολιτών προτείνει να αποσύρετε αυτή τροπολογία. Δεν θα την ψηφίσουμε. Βέβαια, δεν μπαίνει ονομαστική ψηφοφορία. Φοβούμαι ότι κανένα κόμμα δεν αξιοποίησε την ευκαιρία -και δεν ξέρω γιατί- να μπει ονομαστική ψηφοφορία τουλάχιστον επί της τροπολογίας, για να πάρει ο καθένας θέση και να μην έρχεται πάνω στο Βήμα να κάνει το δακρύβρεχτο μελό του για τους ψηφοφόρους της περιφέρειάς του.\nΑναρτήθηκε από Βασίλης Οικονόμου στις 4:30 π.μ. Δεν υπάρχουν σχόλια:\nΑριθ. Πρωτ. 11262\nΗμερομ. Κατάθεσης 15.02.11\nΠρος τους Υπουργούς Αγροτικής Ανάπτυξης και Περιβάλλοντος\nΤο τελευταίο διάστημα παρατηρείται μια ραγδαία αύξηση δολοφονιών αδέσποτων (ήμερων) ζώων αλλά και άγριων ζώων. Σύμφωνα με τα Ζωοφιλικά Σωματεία η πραγματικότητα αυτή, που δυστυχώς εμφανίζεται για πολλοστή φορά στην χώρα, έχει και πολιτικές ευθύνες καθώς μέχρι σήμερα η Κυβέρνηση δεν έχει υιοθετήσει τις προτάσεις των σωματείων για αυστηροποίηση της νομοθεσίας, γεγονός που θα λειτουργούσε αποτρεπτικά για τέτοιου είδους αποτρόπαιες πράξεις. Η έξαρση του φαινομένου δολοφονίας των ζώων είναι εξόχως ανησυχητική, γεγονός που δημιουργεί εύλογα ερωτήματα για τις ενέργειες της Κυβέρνησης στην κατεύθυνση της προσπάθειας εξάλειψης αυτής της προσβλητικής για την χώρα μας και τον πολιτισμό μας συμπεριφοράς που επιφυλάσσουν κάποιοι για τα ζώα.\n1. Σας έχει απασχολήσει ως πολιτική ηγεσία το γεγονός της ραγδαίας αύξησης δολοφονιών αδέσποτων και άγριων ζώων στην χώρα μας;\n2. Σε ποιες ενέργειες θα προβείτε προκειμένου να αντιμετωπιστεί το τραγικό αυτό φαινόμενο;\n3. Εξετάζετε το ενδεχόμενο αυστηροποίησης της σχετικής νομοθεσίας ώστε αυτή να λειτουργεί αποτρεπτικά για τέτοιες ενέργειες όπως αιτούνται τα ζωοφιλικά σωματεία;\nΠοια είναι τα σχέδια του Υπουργείου για την αξιοποίηση της έκτασης των 38 στρεμ ιδιοκτησίας της ΕΡΤ στο Λόφο της Κεραίας στον Γέρακα\nΑριθ. Πρωτ. 11261\nΌπως γνωρίζετε στην περιοχή του Λόφου της Κεραίας στο Γέρακα υπάρχει μια έκταση 38 στρεμ ιδιοκτησίας της ΕΡΤ η οποία μένει αναξιοποίητη και παρά τα σχετικά αιτήματα των πολιτών δεν παραχωρείται στον νέο Δήμο Παλλήνης όπως και έχουμε αιτηθεί μέσω του Κοινοβουλευτικού Ελέγχου (Αρ. Ερωτ. 1965/15.11.2007 και 2653/29.07.2008). Η προηγούμενη κυβέρνηση αγνοώντας τις αντιδράσεις και τα αιτήματα της τοπικής κοινωνίας δεν προέβη στην παραχώρηση της συγκεκριμένης έκτασης ώστε να αξιοποιηθεί προς όφελος της τοπικής κοινωνίας υπηρετώντας παράλληλα το δημόσιο συμφέρον αλλά προετοίμαζε την ανέγερση κτιρίων για την κάλυψη των αναγκών της εταιρίας σε μια περιοχή με ασφυκτική οικιστική και πληθυσμιακή ανάπτυξη, θέση που φαίνεται να υιοθετεί και η σημερινή κυβέρνηση. Με απάντησή σας σε σχετική ερώτηση υποστηρίζετε ότι σύμφωνα με τα καταστατικά κείμενα δεν επιτρέπεται στην ΕΡΤ ΑΕ να εκποιήσει ή να παραχωρήσει την κυριότητα ακίνητης περιουσίας της σε τρίτους. Επιπλέον ισχυρίζεστε ότι η νέα διοίκηση της ΕΡΤ θα ασχοληθεί με την αξιοποίηση της σημαντικής ακίνητης περιουσίας της ΕΡΤ ΑΕ με στόχο τη δημιουργία πρόσθετων πόρων για την δημόσια ραδιοτηλεόραση ακολουθώντας τις κατευθύνσεις του Υπουργείου Οικονομικών που επιβάλλουν την αξιοποίησή της στα πλαίσια των καταστατικών κειμένων με γνώμονα αφενός τις λειτουργικές ανάγκες για την εξυπηρέτηση του σκοπού της ΕΡΤ και αφετέρου το δημόσιο συμφέρον. Είναι βέβαια πλέον σαφές ότι η έννοια του δημοσίου συμφέροντος χρησιμοποιείται κατά το δοκούν από την κυβέρνησή σας αφού υιοθετείται κάθε πιθανή διασταλτική ερμηνεία της. Η εμμονή σας να αποτιμάτε λογιστικά και μόνο το δημόσιο συμφέρον στερεί από την τοπική κοινωνία του Γέρακα στο Δήμο Παλλήνης μια έκταση που θα μπορούσε να αξιοποιηθεί για την δημιουργία ελεύθερων χώρων πρασίνου και ανάπτυξης πολιτιστικών και αθλητικών δραστηριοτήτων, στερείτε δηλαδή από την περιοχή την δυνατότητα ορθολογικής και φιλικής προς τον άνθρωπο ανάπτυξης. Η διασταλτική ερμηνεία του δημοσίου συμφέροντος και η λογιστική προσέγγιση όλων των ζητημάτων έχει ήδη προκαλέσει την αντίδραση των κατοίκων οι οποίοι ετοιμάζουν επιτροπές δυναμικής διεκδίκησης του χώρου. Η συστηματική πλέον αντιπαράθεση της κυβέρνησης με τις τοπικές κοινωνίες και η συστηματική προώθηση πολιτικών χωρίς την κοινωνική συναίνεση που δημιουργούν προβλήματα αντί να τα επιλύουν, προκαλεί εύλογα ερωτήματα.\n1. Γιατί δεν προχωράτε σε αλλαγή των καταστατικών κειμένων της εταιρείας ΕΡΤ ΑΕ προκειμένου να είναι εφικτή η εκποίηση ή παραχώρηση της κυριότητας ακίνητης περιουσίας της ΕΡΤ ΑΕ σε τρίτους ( και ειδικά φορείς τοπικής αυτοδιοίκησης);\n2. Ποια είναι επακριβώς η ακίνητη περιουσία της ΕΡΤ ΑΕ (αξιοποιημένη ή μη) και ποια τα σχέδια της κυβέρνησης και της διορισμένης διοίκησης για την αξιοποίησή της;\n3. Ποια είναι τα σχέδια της κυβέρνησης για την αξιοποίηση της έκτασης των 38 στρεμ ιδιοκτησίας της ΕΡΤ στο Λόφο της Κεραίας στο Γέρακα και πώς προκύπτει το οικονομικό όφελος της εταιρείας και η δημιουργία πρόσθετων πόρων για τη δημόσια ραδιοτηλεόραση που αξιολογείτε ως πιο σημαντικά από την παραχώρηση της έκτασης στην τοπική κοινωνία;\n4. Έχετε προβεί σε κάποια συμφωνία με τρίτους εν αγνοία της τοπικής κοινωνίας για εκμετάλλευση της συγκεκριμένης έκτασης;\nΑναρτήθηκε από Βασίλης Οικονόμου στις 8:50 π.μ. Δεν υπάρχουν σχόλια:\nΑναρτήθηκε από Βασίλης Οικονόμου στις 6:57 π.μ. Δεν υπάρχουν σχόλια:\n"Βρισκόμαστε σε ένα τούνελ χωρίς τέλος "Συνέντευξη του Ανεξάρτητου Βουλευτή Αττικής, Βασίλη Οικονόμου, στο περιοδικό«Δημόσιος Τομέας»\nΔΙΑΒΑΣΤΕ ΟΛΟΚΛΗΡΗ ΤΗΝ ΣΥΝΕΝΤΕΥΞΗ ΣΕ ΜΟΡΦΗ ΚΕΙΜΕΝΟΥ ΕΔΩ\nΓ.Δημαράς και Β.Οικονόμου στο πλευρό των κατοίκων της Κερατέας\nΚλιμάκιο της Ένωσης Ανεξάρτητων Πολιτών (ΕΝ.Α.Π.) αποτελούμενο από τους Βουλευτές Γιάννη Δημαρά, Βασίλη Οικονόμου και στελέχη της Ένωσης, επισκέφτηκε την Παρασκευή την Κερατέα με σκοπό να ενημερωθεί τόσο για το πρόβλημα που έχει ανακύψει με τη δημιουργία ΧΥΤΑ στην περιοχή, όσο και τα δραματικά γεγονότα που λαμβάνουν χώρα από τη βίαιη καταστολή των αντιδράσεων των κατοίκων, από την Ελληνική Αστυνομία.\nΗ αντιπροσωπεία της ΕΝ.Α.Π. είχε συνάντηση με εκπροσώπους της δημοτικής αρχής, των συλλόγων και φορέων, καθώς και με ειδικευμένους επιστήμονες και νομικούς, όπου ενημερώθηκε για τους λόγους όπου οι κάτοικοι της Κερατέας ζητούν να μη γίνει η κατασκευή του ΧΥΤΑ στην περιοχή που έχει επιλεχθεί, καθώς και τη βίαιη αντιμετώπιση που έχουν από τις δυνάμεις των ΜΑΤ.\nΜετά την ενημέρωση, τόσο ο Γιάννης Δημαράς, όσο και ο Βασίλης Οικονόμου επεσήμαναν πως η κατασκευή του ΧΥΤΑ στην Κερατέα, αποτελεί «μνημείο προχειρότητας» εκ μέρους της πολιτείας, απέναντι στο μεγάλο πρόβλημα που αφορά τη διαχείριση απορριμμάτων του νομού Αττικής και τάχθηκαν υπέρ ενός ευρύτερου διαλόγου μεταξύ της κυβέρνησης, της τοπικής αυτοδιοίκησης και ειδικών επί γεωλογικών και περιβαλλοντολογικών θεμάτων, ώστε να δοθεί ουσιαστική και μόνιμη λύση στη διαχείριση των απορριμμάτων.\nΠαράλληλα οι Γιάννης Δημαράς και Βασίλης Οικονόμου τόνισαν στους παρευρισκόμενους πως ήδη έχουν θέσει υπόψη του Κοινοβουλίου το πρόβλημα και ζητούν από τα αρμόδια υπουργεία τις θέσεις τους για το ζήτημα και πως θα παρακολουθούν «από κοντά» τις εξελίξεις έτοιμοι πάντα να παρέμβουν, όπως αυτό τους επιτάσσει το καθήκον τους απέναντι στους πολίτες.\n«Πρέπει η κυβέρνηση και η περιφέρεια να καταλάβουν πως τακτικές “αποφασίζουμε και διατάσσουμε”, χωρίς προηγουμένως να υπάρχει οργανωμένο σχέδιο και συζήτηση περί αυτού είναι με μαθηματική ακρίβεια βέβαιο πως θα αποτύχουν. Οι ειδικοί επιστήμονες που ήταν παρόντες μας έδειξαν πως υπάρχουν λύσεις και διέξοδοι ώστε με εναλλακτικούς τρόπους να αντιμετωπιστεί το πρόβλημα της διαχείρισης», τόνισε ο Γιάννης Δημαράς, για να προσθέσει: «γνωρίζω όπως και όλοι οι κάτοικοι αυτής της χώρας, τα δραματικά γεγονότα που έχουν συμβεί τις τελευταίες εβδομάδες στην περιοχή. Κάνω έκκληση σε όλες τις πλευρές να αντιδράσουν με σύνεση και λογική, ιδιαίτερα δε αυτή μου η έκκληση απευθύνεται προς τις αστυνομικές δυνάμεις. Και επειδή οι καιροί είναι χαλεποί και κάποιοι ίσως αδράξουν την ευκαιρία να προκαλέσουν μια προβοκάτσια με συνέπειες που δεν θέλουμε να φανταστούμε, καλούμε άπαντες να καθίσουμε στο τραπέζι του διαλόγου και να βρούμε λύσεις πολιτισμένα, χωρίς τη χρήση βίας».\n«Το Θριάσιο δεν σηκώνει πλέον άλλη καμινάδα» Συνέντευξη στην εφημερίδα «Επικαιρότητα Δυτικής Αττικής» (09-02-2011)\nΥπάρχουν χρέη και «χρέη» υποστηρίζει ο βουλευτής Αττικής κ. Οικονόμου. Υπάρχουν τα πραγματικά χρέη και τα χρέη για την αγορά του συστήματος C4i ή για το περιβόητο υποβρύχιο που έγερνε. Αντί να κόβουμε το «λίπος» των πολιτών ο βουλευτής προτείνει να αρχίσει πρώτα το κόψιμο από τα λίπη των χρεών.\nΜε αφορμή το κίνημα πολιτών που ίδρυσαν οι βουλευτές κ. Δημαράς και κ. Οικονόμου, ο δεύτερος μας παραχώρησε συνέντευξη για όλα τα θέματα με πρωτεύον φυσικά την οικονομική κατάσταση της χώρας και τις πιθανές διεξόδους της χώρας από αυτήν.\nΔημοσιογράφος: Πως βλέπεται την εξέλιξη της κίνησης πολιτών που ιδρύσατε;\nΟικονόμου: Είμαστε θετικοί και αισιόδοξοι. Ο κόσμος ασχολείται πολύ μαζί μας και ενδιαφέρεται. Ο κόσμος μας μιλάει. Επικοινωνεί μαζί μας αυτόβουλα και από το διαδίκτυο.\nΑπό τα μηνύματα που παίρνουμε από τον κόσμο θα εξαρτηθεί και αν το κίνημα τελικά θα εξελιχτεί σε κόμμα. Δεν θέλουμε να φτιάξουμε άλλο ένα κόμμα μέσα στα πολλά. Το θέμα είναι να έχει λαϊκή απήχηση, ενδιαφέρον. Όπως φαίνεται αυτά υπάρχουν.\nΔημοσιογράφος: Ποιες είναι οι αρχές σας;\nΟικονόμου: Προσπαθούμε να εκφράσουμε τους απλούς ανθρώπους, οι οποίοι περιθωριωποιούνται αφού συνθλίβεται το εισόδημά τους. Γίνονται απόκληροι της οικονομικής και κοινωνικής εξέλιξης.\nΆνθρωποι που όλα αυτά τα χρόνια εργάζονταν και παρήγαγαν και είχαν ένα καλό βιοτικό επίπεδο, τώρα χάνουν τα πάντα και πρέπει να τους στηρίξουμε. Εννοώντας να στηρίξουμε την εργασία τους. Είναι πολύ σημαντικό. Δεν μπορεί η ανακατανομή των εισοδημάτων να μην επιτρέπει στον απλό άνθρωπο να ζήσει από την εργασία του.\nΔημοσιογράφος: Ποια είναι η πρότασή σας;\nΟικονόμου: Θέλουμε το κράτος να μην έρχεται σαν οδοστρωτήρας και να συνθλίβει άτομα και κλάδους. Θέλουμε το κράτος να είναι ρεαλιστικό και να μπορεί να στηρίξει το παραγόμενο έργο του κόσμου. Να υποστηρίζει και κοινωνικά τον εργαζόμενο λαό. Ένα κοινωνικό κράτος.\nΔημοσιογράφος: Πως θα γίνει αυτό χωρίς χρήματα;\nΟικονόμου: Έχουμε ένα κράτος που κατασπαταλά χρήμα. Αυτό δεν θέλουμε να πληρώνει ο κόσμος. Το δημόσιο νοσοκομείο, να το πληρώσουμε. Φυσικά. Δεν θέλουμε να στείλουμε τον κόσμο στα ιδιωτικά νοσηλευτικά ιδρύματα. Πρέπει όμως η σπατάλη να σταματήσει εδώ.\nΑναρτήθηκε από Βασίλης Οικονόμου στις 6:16 π.μ. Δεν υπάρχουν σχόλια:\nΣτον Βόρειο Ευβοϊκό θα συνεχίσουν να απορρίπτονται έως το 2012 οι μεταλλουργικές σκουριές του εργοστασίου της ΛΑΡΚΟ στη Λάρυμνα Φθιώτιδας (10-02-2011)\nΠρος τους Υπουργούε Περιβάλλοντος, Ενέργειας και Κλιματικής Αλλαγής, Υγείας και Κοινωνικής Αλληλεγγύης, Προστασίας του Πολίτη\nΜε μεγάλη έκπληξη πληροφορούμαστε το περιεχόμενο της Κοινής Υπουργικής Απόφασης που αφορά την απόρριψη των μεταλλουργικών σκουριών του εργοστασίου της ΛΑΡΚΟ στη Λάρυμνα Φθιώτιδας, όπου αποφασίσατε να παρατείνετε την άδεια απόρριψης τους στον θαλάσσιο χώρο του Βόρειου Ευβοϊκού. Το γεγονός ότι μέχρι σήμερα δεν έχει βρεθεί κατάλληλος χερσαίος χώρος για την απόρριψη της σκουριάς, δεν σημαίνει ότι οδηγούμαστε στην απόφαση παράτασης της ρύπανσης του θαλασσίου χώρου, ειδικά αν συνυπολογίσουμε ότι η απόρριψη πραγματοποιείται σε χώρους όπου αναπτύσσονται ιχθυοκαλλιέργειες, τα παραγόμενα προϊόντα των οποίων διατίθενται στην αγορά. Το Υπουργείο Περιβάλλοντος μάλιστα φέρεται να υποστηρίζει ότι για την μη χρήση χερσαίου χώρου απόρριψης της μεταλλευτικής σκουριάς ευθύνονται οι κάτοικοι (!) που αντιδρούν στην χρήση της θέσης «Κορυφή Κοκκίνη» καθώς και το Ε' Τμήμα του ΣτΕ (!!) που ακύρωσε την περιβαλλοντική αδειοδότηση για την συγκεκριμένη περιοχή του Δήμου Λοκρών καθώς η συγκεκριμένη περιοχή είναι «Καταφύγιο Άγριας Ζωής». Η ΛΑΡΚΟ σύμφωνα με το ίδιο Υπουργείο κρίθηκε ότι δεν πληροί κανέναν περιβαλλοντικό όρο στην λειτουργία της κατόπιν ελέγχου της Ειδικής Υπηρεσίας Επιθεωρητών Περιβάλλοντος (ΕΥΕΠ) σε ένα πόρισμα κόλαφο 35 σελίδων, γεγονός που σύμφωνα με την Ειδική Γραμματέα Περιβάλλοντος και Ενέργειας επρόκειτο να επιφέρει πρόστιμο και αυστηρό χρονοδιάγραμμα συμμόρφωσής της. Η πρόσφατη Κοινή Υπουργική σας Απόφαση λειτουργεί ως συγχωροχάρτι για την μη συμμόρφωση της εταιρείας στους περιβαλλοντικούς όρους λειτουργίας της. Οι κάτοικοι τους οποίους το Υπουργείο κατηγορεί για την συνέχιση της θαλάσσιας ρύπανσης έχουν καταθέσει πολύ συγκεκριμένες προτάσεις για την επίλυση του προβλήματος απόρριψης της σκουριάς προτείνοντας μεταξύ άλλων την αξιοποίηση της σκουριάς σε δομικά έργα , ασφαλτομείγματα κλπ και εάν αυτό δεν επαρκεί ή δεν είναι δυνατό, να απορριφθεί στα μεταλλεία του Αϊ-Γιάννη και γενικότερα σε χώρους εξόρυξης.\n1. Πώς δικαιολογείτε την κρατική άδεια ρύπανσης του θαλάσσιου χώρου του Βόρειου Ευβοϊκού;\n2. Γιατί δεν έχουν υιοθετηθεί οι προστατευτικές για το περιβάλλον λύσεις που έχουν προτείνει οι κάτοικοι της περιοχής που προτίθεστε να καταστρέψετε περιβαλλοντικά αδιαφορώντας για τις αποφάσεις της Δικαιοσύνης;\n3. Έχετε επεξεργαστεί ή επεξεργάζεστε εναλλακτική λύση για την χερσαία απόρριψη της μεταλλουργικής σκουριάς της ΛΑΡΚΟ που να μην έχει περιβαλλοντικές επιπτώσεις σε καμία περιοχή, με δεδομένο μάλιστα ότι και η θέση «Λιάβδα» του Δήμου Οπουντίων που επιλέξατε κατόπιν της σχετικής απόφασης του ΣτΕ, δεν φαίνεται να αποκτά την απαιτούμενη περιβαλλοντική άδεια;\n4. Είστε σε θέση να δηλώσετε επίσημα ότι η όλη πρακτική που εγκρίνετε ως κυβέρνηση για την απόρριψη της μεταλλουργικής σκουριάς της ΛΑΡΚΟ στον Βόρειο Ευβοϊκό δεν έχει καμία επίπτωση στην δημόσια υγεία τόσο των κατοίκων της περιοχής όσο και στους πολίτες που καταναλώνουν τα προϊόντα των εκεί ιχθυοκαλλιεργειών και αν ναι σε ποια επιστημονικά δεδομένα βασίζεστε;\n5. Πώς γίνεται η πολιτική ηγεσία του Υπουργείου Περιβάλλοντος να είναι τόσο ανεκτική στην ρύπανση του περιβάλλοντος όταν εμπλέκονται μεγάλες εταιρίες ιδιωτικών κατά βάση συμφερόντων;\n6. Πώς δικαιολογείτε ηθικά και νομικά την απόφαση ενός Υπουργείου επιφορτισμένο κατ΄ εξοχήν και εξ ορισμού με την προστασία του Περιβάλλοντος, να εγκρίνει την θαλάσσια ρύπανση;\nΑναρτήθηκε από Βασίλης Οικονόμου στις 3:53 π.μ. Δεν υπάρχουν σχόλια:\nΜονάδα Ηλεκτροπαραγωγής της Χαλυβουργικής στην Ελευσίνα (10-02-2011)\nΑναρτήθηκε από Βασίλης Οικονόμου στις 3:49 π.μ. Δεν υπάρχουν σχόλια:\nΚΑΛΕΣΜΑ ΓΙΑ ΕΓΓΡΑΦΗ ΜΕΛΩΝ ΣΤΗ "ΔΗ.Σ.Ω." (Δ' Προσυνεδριακή Συνάντηση στο Πνευματικό Κέντρο στο Μαρκόπουλο)\nΤην Τετάρτη 09 Φεβρουαρίου 2011 πραγματοποιήθηκε η Δ' Προσυνεδριακή Συνάντηση της "ΔΗ.Σ.Ω." στο Πνευματικό Κέντρο στο Μαρκόπουλο. Παρουσία πολλών δημοτών ο επικεφαλής της Δημοτικής Παράταξης, Ανεξάρτητος Βουλευτής Αττικής Βασίλης Οικονόμου, επανέλαβε τα κύρια χαρακτηριστικά της "ΔΗ.Σ.Ω." τονίζοντας ότι οι στόχοι που έχουν τεθεί για το νέο Δήμο του Ωρωπού παραμένουν ως έχουν. Η μεγάλη συμμετοχή των πολιτών στις προσυνεδριακές διαδικασίες δικαιώνει τις πρωτοβουλίες της παράταξης και αποδεικνύει ότι η κοινωνία του Ωρωπού ενστερνίζεται τα νέα δεδομένα που δημιουργούν τα μέλη και οι φίλοι της "ΔΗ.Σ.Ω." και πλέον οδεύουμε προς μια νέα εποχή για την αυτοδιοίκηση όπου οι πολίτες συμμετέχουν ελεύθερα και ανοικτά σε όλες τις διαδικασίες εμπλουτίζοντας την πολιτική μας πραγματικότητα με τις ιδέες, τους προβληματισμούς και τα οράματά τους. Το γεγονός αυτό είναι εξαιρετικά αισιόδοξο για τον Δήμο μας καθώς δημιουργούνται τα θεμέλια της μαζικής συμμετοχής στα κοινά του Ωρωπού. Μέσα από τις διαδικασίες του Συνεδρίου μας θα οργανώσουμε καλύτερα τις παρεμβάσεις μας και θα μπορούμε μέσα από τα όργανα της παράταξης να προβάλουμε καλύτερα τις θέσεις μας, τα αιτήματα των πολιτών και να δρομολογήσουμε εξελίξεις για να βελτιώσουμε την ποιότητα της ζωής όλων μας. Ήδη πολλοί φίλοι της παράταξης έχουν καταθέσει αιτήσεις προκειμένου να ενταχθούν ως μέλη στην «ΔΗΣΩ», να συμμετέχουν στο Συνέδριο και να εμπλουτίσουν με τις ιδέες και τις απόψεις τους το όραμά μας για έναν Δήμο πρότυπο ανάπτυξης και κοινωνικής ευαισθησίας. Πρέπει όλοι να δραστηριοποιηθούμε προκειμένου να «ανοίξει» και άλλο η διαδικασία εγγραφής των μελών, να ενημερώσουμε τον κόσμο ακόμα περισσότερο για την νέα αυτή δημοκρατική διαδικασία που φέρνει η «ΔΗΣΩ» στον Ωρωπό και να κάνουμε κατανοητό σε όλους ότι μπορούν να συμμετέχουν. Όσο περισσότεροι εγγραφούν τόσο καλύτερα θα είναι και τα αποτελέσματα αφού οι δράσεις μας θα καθοριστούν μέσα από συλλογικές και δημοκρατικές διεργασίες. Η εγγραφή όσο το δυνατόν περισσότερων μελών θα εγγυηθεί και την επιτυχία του όλου εγχειρήματος αλλάζοντας τα δεδομένα στην τοπική αυτοδιοίκηση και στον τρόπο που οι πολίτες θα παρεμβαίνουν και θα συμμετέχουν στην πολιτική και κοινωνική ζωή του τόπου μας. Η πολιτική και οικονομική πραγματικότητα στην χώρα μας είναι ανησυχητική καθώς οι προσπάθειες της οικονομικής ανάκαμψης περιορίζονται στην συρρίκνωση του κοινωνικού κράτους και στην συρρίκνωση των εισοδημάτων της μεγάλης πλειοψηφίας του ελληνικού λαού, γεγονός που δεν μπορεί παρά να επηρεάσει αρνητικά και τις ευάλωτες ομάδες πληθυσμού του Δήμου μας. Οφείλουμε όλοι να εστιάσουμε στην υπεράσπιση και στην διεύρυνση των κοινωνικών δομών του Δήμου, να πιέσουμε και να επιμένουμε ώστε να γίνει προτεραιότητα η κοινωνική προστασία.\nΑναρτήθηκε από Βασίλης Οικονόμου στις 2:06 π.μ. Δεν υπάρχουν σχόλια:


«Ρωγμή στο τείχος του Βερολίνου»: Για πρώτη φορά μιλούν για μείωση του ελληνικού χρέους… – xOrisOria News\n«Ρωγμή στο τείχος του Βερολίνου»: Για πρώτη φορά μιλούν για μείωση του ελληνικού χρέους…\nΓια πρώτη φορά το Βερολίνο και ο ίδιος ο Βόλφγκανγκ Σόιμπλε προτείνουν λύση για το ελληνικό χρέος και φαίνεται ότι έχουμε την πρώτη ρωγμή στην άκαμπτη μέχρι σήμερα γερμανική πολιτική ολοκλήρωσης των μέτρων το 2018 και εν συνεχεία λήψης απόφασης για το χρέος.\nΣύμφωνα με το Reuters στο οποίο το γερμανικό υπουργείο Οικονομικών διέρρευσε το σχετικό έγγραφο το οποίο είχε δοθεί στο Κοινοβούλιο της χώρας, προτείνεται να καθυστερήσουν οι πληρωμές των τόκων των ελληνικών δανείων μέχρι το 2048 και να μειωθεί έτσι το χρέος κατά 128 δισ. ευρώ, ποσοστό περίπου 35% του νυν χρέους!\nΤο ίδιο έγγραφο παρουσιάζει και το αμερικανικό Bloomberg.l\n“Με μία τέτοια επιμήκυνση στην αποπληρωμή των επιτοκίων αποτελεί ένα de facto νέο δάνειο, το ύψος του οποίου θα εξαρτηθεί από την πορεία των επιτοκίων” αναφέρει το έγγραφο του γερμανικού ΥΠΟΙΚ και συνεχίζει: “Το κεφάλαιο μπορεί να κυμανθεί από 118 έως και 123 δισ. ευρώ έως το 2018”.\nΕπίσης στο ίδιο έγγραφο αναφέρεται ότι ο ESM (Ευρωπαϊκός Μηχανισμός Σταθερότητας), συνηγορεί στην μείωση του χρέους,προκειμένου να καταστεί βιώσιμο.\nΒάσει του κεντρικού σεναρίου του ESM, εκτιμάται ότι ο μέσος μακροπρόθεσμος ρυθμός ανάπτυξης του ΑΕΠ θα φθάσει στο 1,3%. Εάν δεν ληφθούν μέτρα, το ελληνικό χρέος θα φθάσει στο 136% του ΑΕΠ το 2060, ενώ οι ακαθάριστες δανειακές ανάγκες της χώρας στο 31% του ΑΕΠ και για τον λόγο αυτό θα πράπει να υπάρξει οπωσδήποτε μείωσή του.\nΤώρα όλα μετατίθενται για το Eurogroup της 15ης Ιουλίου, ίσως και στην σύνοδο κορυφής της ΕΕ. Στην κυβέρνηση εμφανίζονται βέβαιοι ότι θα πάρουν την μείωση με όποιο τρόπο και αν την χαρακτηρίσουν οι Γερμανοί. Σίγουρα το έγγραφο αποσκοπεί στο να κάνει “μασάζ” στους Γερμανούς βουλευτές και να τους προετοιμάσει για την μείωση του ελληνικού χρέους. Το θέμα είναι πόσο καιρό θα διαρκέσει αυτό το “μασάζ”\nΗ χώρα δεν αντέχει άλλο, το επίπεδο φορολογίας έχει ξεπεράσει και το πιο αρρωστημένο μυαλό Γερμανού γραφειοκράτη και βέβαια ούτε λύση είναι η απόλυση εκατοντάδων χιλιάδων δημοσίων υπαλλήλων που μελετούν στα γραφεία της ΝΔ οι “εγκέφαλοι” του προέδρου του κόμματος, προκειμένου να το ανταλλάξουν μείωση της φορολογίας. Η Ελλάδα χρειάζεται αποφάσεις και θάρρος από την πολιτική ηγεσία της…\nTags:«Ρωγμή στο τείχος του Βερολίνου»: Για πρώτη φορά μιλούν για μείωση του ελληνικού χρέους...


«Η Εποχή της Υποκρισίας» και το έργο του Πέτρου Μάρκαρη συνολικά, στη συνάντηση Σεπτεμβρίου 2019 του «Λογοτεχνικού Κύκλου Βιβλιόφιλων Γενεύης» – Βενετια Πιτσιλαδη – Chuard\n«Η Εποχή της Υποκρισίας» και το έργο του Πέτρου Μάρκαρη συνολικά, στη συνάντηση Σεπτεμβρίου 2019 του «Λογοτεχνικού Κύκλου Βιβλιόφιλων Γενεύης»\nΜε μεγάλη επιτυχία πραγματοποιήθηκε η συνάντηση Σεπτεμβρίου του Λογοτεχνικού Κύκλου Βιβλιόφιλων Γενεύης, η πρώτη της νέας περιόδου μετά τις καλοκαιρινές διακοπές, με θέμα το έργο του Πέτρου Μάρκαρη και πιο ειδικά το έργου του, «Η Εποχή της Υποκρισίας».\nΗ βιβλιόφιλη κα Ρέα Πουρνάρα έκανε μία εξαιρετική παρουσίαση του συγγραφέα και του έργου του και ανέλυσε το συγκεκριμένο έργο του ενώ η συνάντηση ολοκληρώθηκε με συζήτηση μεταξύ των μελών του Κύκλου.\nΟ Πέτρος Μάρκαρης γεννήθηκε στην Κωνσταντινούπολη το 1937. Εμφανίστηκε στα ελληνικά γράμματα το 1965 με το θεατρικό έργο «Η ιστορία του Αλή Ρέτζο». Δραματουργός, μεταφραστής, μελετητής του έργου του Μπέρτολτ Μπρεχτ και σεναριογράφος του Θόδωρου Αγγελόπουλου. Εκτός από τέσσερα θεατρικά έργα, έχει γράψει δύο αστυνομικά μυθιστορήματα, το «Νυχτερινό δελτίο» (1995) και το «Άμυνα ζώνης» (1998) [σ.σ.: ακολούθησαν τα μυθιστορήματα «Ο Τσε αυτοκτόνησε» (2003), «Βασικός μέτοχος» (2006), «Παλιά, πολύ παλιά» (2008), «Ληξιπρόθεσμα δάνεια» (2010), «Περαίωση» (2011), με τη μεσολάβηση της συλλογής διηγημάτων «Αθήνα, πρωτεύουσα των Βαλκανίων» (2004)].\nΣτα μυθιστορήματά του κεντρικός ήρωας είναι ο αστυνόμος Κώστας Χαρίτος, ένας συντηρητικός ως προς τις ιδέες και τις συνήθειες πενηντάρης, που έχει ως χόμπι την ανάγνωση λεξικών. Πρόκειται για έναν συνεπή επαγγελματία διώκτη του εγκλήματος που πρωταγωνιστεί σε νουάρ ιστορίες. Παντρεμένος με μιαν ήσυχη, απλοϊκή γυναίκα, πατέρας μιας ανήσυχης ερωτικά φοιτήτριας, δεν έχει καμιά σχέση ή ομοιότητα με τον Ηρακλή Πουαρό της Αγκάθα Κρίστι ούτε βέβαια με τον Φίλιπ Μάρλοου του Ρέημοντ Τσάντλερ. Θυμίζει όμως αμυδρά τον αστυνόμο Μαιγκρέ του Ζορζ Σιμενόν και είναι κατά κάποιον τρόπο ο διάδοχος του εμβληματικού αστυνόμου Μπέκα, ήρωα του Γιάννη Μαρή, του εισηγητή της αστυνομικής λογοτεχνίας στην Ελλάδα τη δεκαετία του ’50, ενός σημαντικού συγγραφέα, άγνωστου στο παγκόσμιο αναγνωστικό κοινό. Στα μυθιστορήματα του Μάρκαρη είναι έντονοι οι απόηχοι από την κατάρρευση των καθεστώτων της Ανατολικής Ευρώπης, καθώς κάποιοι ήρωες του, είχαν πολιτικές και οικονομικές σχέσεις με πρόσωπα των κρατικών μηχανισμών εκείνων των καθεστώτων.\nΣεναριογράφος έργων της τηλεόρασης, άριστος γνώστης των δημοσιογραφικών, καλλιτεχνικών και άλλων παρασκηνίων, προσπαθεί να αποκαλύψει ορισμένες από τις κρυφές πλευρές του κόσμου των μίντια, και να κοινολογήσει τα ευτράπελα που λαμβάνουν χώρα στα πάμπολλα τηλεοπτικά κανάλια. Ακόμα μας ξεναγεί με μαεστρία στον δαιδαλώδη κόσμο των κέντρων διασκέδασης, των νονών της νύχτας και των μπράβων, κάνοντας σαφείς υπαινιγμούς κατά ορισμένων πολιτικών αναμεμιγμένων σε έκνομες δραστηριότητες. Ο τρόπος με τον οποίο αφηγείται ο Μάρκαρης είναι απολαυστικός, οι χαρακτήρες διαγράφονται με ενάργεια, οι περιγραφόμενες καταστάσεις είναι αληθοφανείς, οι ήρωες ζουν μια πραγματική ζωή, τα πάντα είναι άψογα από λογοτεχνική άποψη.\nΟ Κώστας Χαρίτος πάνω στον οποίο στηρίζει την πλοκή των ιστοριών του, μολονότι έχει ένα αντικομμουνιστικό παρελθόν, γίνεται αμέσως συμπαθής στον αναγνώστη εξαιτίας του αδιάφθορου χαρακτήρα του και ίσως της έντιμης πενίας του, κι αυτό σε μια χώρα όπου οι αστυνομικοί δεν χαίρουν μεγάλης εκτίμησης για πολλούς λόγους, μα κυρίως πολιτικούς. Διότι ο αστυνόμος δεν είναι απλώς ένας ήρωας που εξιχνιάζει εγκλήματα αλλά κι ένας κάπως εκκεντρικός μα συνηθισμένος Έλληνας ο οποίος δεν αρκείται στη δράση: η συναρπαστική περιπλάνησή του στους αθηναϊκούς χώρους συνοδεύεται από ευφυείς παρατηρήσεις. Όλα αυτά επιτείνουν τη σαγήνη του κειμένου που παγιδεύει τον αναγνώστη μέχρι το τέλος της ιστορίας. Μερικές φορές ο συγγραφέας γράφει παρωδιακά και αυτό προφανώς οφείλεται στη διάθεσή του να διακωμωδήσει το αστυνομικό σώμα. Ο Μάρκαρης χρησιμοποιεί ένα σκληρό και ενίοτε προκλητικό χιούμορ κάτι που δείχνει πως επιθυμεί να σκανδαλίσει, αφού προηγουμένως κατορθώνει να κινητοποιήσει τα φαιά κύτταρα του εγκεφάλου των αναγνωστών του. Συμπερασματικά, κινείται με μια ανατρεπτική διάθεση βάλλοντας κατά των κακώς κειμένων που ταλανίζουν την Ελλάδα.\nΤιμήθηκε στις 2013 με το «Μετάλιο Γκαίτε 2013» από το γερμανικό κράτος, σε τελετή που διοργανώθηκε στη Βαϊμάρη παρουσία της υφυπουργού Εξωτερικών Κορνέλια Πίπερ, «Για την εξαιρετική προσφορά του στη γερμανική γλώσσα και τις διεθνείς πολιτιστικές σχέσεις».\nΣτο οπισθόφυλλο του έργου «Η Εποχή της Υποκρισίας», διαβάζουμε:\n21/09/2019 21/09/2019 psidiropoulosΛογοτεχνικός Κυκλος Βιβλιόφιλων Γενεύης\nΠροηγούμενες δημοσιεύσειςΗ Φαίη Δεληγιώργη γράφει στο «Βιβλίων ορίζοντες» για τη «Θύελλα στην Βενετία»\nΕπόμενες δημοσιεύσεις«Το 10» του Μ. Καραγάτση, στη συνάντηση Οκτωβρίου 2019 του «Λογοτεχνικού Κύκλου Βιβλιόφιλων Γενεύης»


10 πράγματα που δεν ήξερα όταν πήγα να γεννήσω | Mother's Bird\nΈχεις δει βιντεάκια στο YouTube, έχεις διαβάσει βιβλία, έχεις ακούσει τις εμπειρίες των φίλων σου που γέννησαν κι όμως, όταν έρχεται εκείνη η ώρα, η ώρα του τοκετού, συνειδητοποιείς ότι είναι πολλά που δεν ξέρεις.\nΓια κάθε γυναίκα η εμπειρία είναι μοναδική και διαφορετική. Η πρώτη όμως φορά που γίνεσαι μαμά σίγουρα επιφυλλάσσει πολλά νέα δεδομένα:


Θέσεις εργασίας στη ΜΚΟ ΑΡΣΙΣ - dailythess | Ειδήσεις από τη Θεσσαλονίκη\n5 Νοεμβρίου 2018 - 15:55\nΗ Κοινωνική Οργάνωση ΑΡΣΙΣ ενδιαφέρεται για την πρόσληψη συνεργάτη πλήρους απασχόλησης για την κάλυψη θέσης Φροντιστή / Επιμελητή (Γενικών Καθηκόντων) για την παροχή υπηρεσιών φροντίδας ασυνόδευτων ανηλίκων στη Δομή Φιλοξενίας Ανηλίκων Δράμας.\nΟ/Η φροντιστής/ρια θα απασχολείται σε δομή προστασίας ασυνόδευτων ανηλίκων στην Δράμα και θα υποστηρίζει την εύρυθμη λειτουργία της δομής, μέγιστης χωρητικότητας 30 παιδιών. Βασική του/της αρμοδιότητα θα είναι η παροχή καθημερινής φροντίδας στα παιδιά που διαμένουν στον χώρο φιλοξενίας και η εκτέλεση όλων των σχετικών καθηκόντων που του/της ανατίθενται προς τον σκοπό αυτό.\nΟι ενδιαφερόμενες/οι καλούνται να αποστείλουν μέσω e-mail στο [email protected] έως τις 7/11/2018, τα κάτωθι, με τίτλο «Προκήρυξη για την θέση Φροντιστή/ Επιμελητή».\nΠρόσληψη συνεργάτη πλήρους απασχόλησης για την κάλυψη θέσης Συντονιστή Πεδίου για την παροχή υπηρεσιών φροντίδας ασυνόδευτων ανήλικων στην Κοζάνη.\nτην εφαρμογή των υπηρεσιών και των δράσεων ως περιγράφονται στο παρόντα οδηγό\nΣυνοδεύει τους φιλοξενούμενους\nΠτυχίο Ανώτατης ή Ανώτερης σχολής στον τομέα των πολιτικών, ανθρωπιστικών και κοινωνικών επιστημών ή σχετικό με τη διαχείριση ανθρώπινου δυναμικού\nΠαρακαλούνται οι υποψήφιοι να αποστέλλουν τα βιογραφικά τους με μία συνοδευτική επιστολή έως τις 10/11/2018, στην ηλεκτρονική διεύθυνση [email protected], με θέμα: ΠΡΟΚΗΡΥΞΗ Συντονιστής Πεδίου ΞΚ-001


Vans Shop Riot 2019: Η local skateboarding σκηνή στα καλύτερά της / rise.gr\nVans Shop Riot 2019: Η local skateboarding σκηνή στα καλύτερά της\nΟι πόρτες ανοίγουν στις 14:00 / Έναρξη στις 16:00 (ΕΙΣΟΔΟΣ ΕΛΕΥΘΕΡΗ)\nΤο Vans Shop Riot επιστρέφει για 6η συνεχόμενη χρονιά στην Αθήνα, μετά από μια σειρά αντίστοιχων skate battles στις μεγαλύτερες ευρωπαϊκές πρωτεύουσες, για να αναδείξει και φέτος τους καλύτερους skaters της εγχώριας σκηνής και να τους δώσει το εισιτήριο για τον μεγάλο πανευρωπαϊκό τελικό του θεσμού.\nΑκόμα περισσότερα skate shops θα αναμετρηθούν στη φετινή αρένα του Vans Shop Riot Greece και, όπως κάθε χρόνο, μερικοί από τους καλύτερους skaters θα προσπαθήσουν να εντυπωσιάσουν τους κριτές. 11 skate shops από την Ελλάδα και την Κύπρο, με ομάδες 3 αθλητών, θα συναντηθούν για να αναμετρηθούν, δίνοντας τον καλύτερό τους εαυτό.\n► Sublime: https://el-gr.facebook.com/SublimeStoreAthens/\n► Underground Three Sixty: https://www.facebook.com/pg/Undergroundthreesixty\nΈχοντας στο επίκεντρο πάντα το skateboarding, το Vans Shop Riot -VSR- αποτελεί και ένα event που συγκεντρώνει μεγάλο μέρος της εγχώριας street κουλτούρας και τους λάτρεις αυτής, προσφέροντας στο κοινό τη δυνατότητα να γνωρίσει μερικούς από τους εκπροσώπους της, σε ένα περιβάλλον που φιλοξενεί τον πυρήνα της φιλοσοφίας της Vans: skate, art, music…\nΤο Skate You θα διοργανώσει ένα ξεχωριστό NBD (never been done) Challenge, στο οποίο οι συμμετέχοντες θα πρέπει να μεγαλουργήσουν με ευφάνταστα tricks που δεν έχουν ξαναγίνει!\nΣτο booth του Darkside Tattoo Society, που θα γιορτάσει εκεί το 5th year anniversary του, ο κόσμος θα έχει την ευκαιρία να διεκδικήσει limited special gift bags, συμμετέχοντας σε ένα skate & fun photobooth activation. Επίσης, ο νικητής του Best Trick θα λάβει ένα tattoo voucher gift.\nΠαράλληλα, η Vans, που στηρίζει πάντα την προσωπική έκφραση, τη νεανική κουλτούρα, την off the wall φιλοσοφία και, φυσικά, τη skate κουλτούρα, θα προσφέρει στο κοινό δωρεάν σανίδες skateboard, που κάποιοι τυχεροί θα έχουν την ευκαιρία να αποκτήσουν.\nΤέλος, στηρίζοντας με ευαισθησία τη δράση του Free Movement Skateboarding, το Vans Shop Riot θα φιλοξενήσει και πάλι τον οργανισμό, που προωθεί τη διάδοση και την εκμάθηση του skateboarding ως εργαλείου ένταξης και ενδυνάμωσης ευαίσθητων κοινωνικών ομάδων και προσφύγων νεαρής ηλικίας. Το κοινό θα μπορεί να ενημερωθεί για τα προγράμματα και τις δράσεις του Free Movement Skateboarding για την προώθηση και την υποστήριξη μαθημάτων skate, αλλά και για τους τρόπους συμμετοχής και στήριξης αυτών.\n** Το Vans Shop Riot, εκτός απ’ το αθηναϊκό κοινό, προσκαλεί και τον κόσμο της skate και street κουλτούρας της Θεσσαλονίκη, Πάτρας, Λάρισας και Ξάνθης, να ταξιδέψει με το Vans Shop Riot bus στην Αθήνα και να ζήσει αυτή την εμπειρία από κοντά. Όσοι ενδιαφέρονται να βρεθούν στο μοναδικό street skate event, μπορούν να κλείσουν τη θέση του για δωρεάν μεταφορά προς/από το Vans Shop Riot της Αθήνας, επικοινωνώντας με τα παρακάτω skate shops:\nΛάρισα: Motel Shop & MicroXtreme\nΝάπολι – Φιορεντίνα 0-2: Την «καβάλησε» (vid)


ΜΗΝ ΑΡΧΙΖΕΙΣ ΤΗ ΜΟΥΡΜΟΥΡΑ 27-2-2017 Καθαρά Δευτέρα | sirial365\nΜΗΝ ΑΡΧΙΖΕΙΣ ΤΗ ΜΟΥΡΜΟΥΡΑ 27-2-2017 Καθαρά Δευτέρα\nΚαθαρά Δευτέρα 21:00 27-2-2017 ΜΗΝ ΑΡΧΙΖΕΙΣ ΤΗ ΜΟΥΡΜΟΥΡΑ Καθαρά Δευτέρα 21:00 27-2-2017 Ο Σίμος δεν ενδιαφέρεται πολύ για τις Απόκριες...\nΚαθαρά Δευτέρα 21:00 27-2-2017\nΗ μουρμούρα της Βούλας να κάνουν τουλάχιστον κάτι την Καθαρή Δευτέρα, αφού δεν πήγε ο Μηνάς μαζί της στον αποκριάτικο χορό του πολιτιστικού συλλόγου, το βράδυ της Αποκριάς, πιάνει τόπο! Αλλά τα πράγματα δεν εξελίσσονται όπως τα έχει φανταστεί…\nΗ Νικολέτα επιμένει γιορτάσουν διαφορετικά φέτος τα Κούλουμα, αλλά ο Διονύσης για μια φορά ακόμη έχει εντελώς διαφορετική άποψη Απόκριες…\nΤέταρτη σεζόν, τέσσερα ζευγάρια\nΗ Νάντια Κοντογεώργη, ο Γιώργος Χρυσοστόμου, η Φωτεινή Αθερίδου και ο Κωνσταντίνος Πλεμμένος έρχονται να συναντήσουν τους «παλιούς» και να μας χαρίσουν τη δική τους μουρμούρα!\nsirial365: ΜΗΝ ΑΡΧΙΖΕΙΣ ΤΗ ΜΟΥΡΜΟΥΡΑ 27-2-2017 Καθαρά Δευτέρα


Ηλίας Κωνσταντάτος: "Να μείνουμε όλοι όρθιοι" | Patras Events\nΚρούσματα Covid-19: Ο «χάρτης» προκαλεί ανησυχία\nΗλίας Κωνσταντάτος: "Να μείνουμε όλοι όρθιοι"\n19 Μάρ 2020 Thu, 19 Mar 2020 14:12:00 +0200 14:12 Patras Events\nΚαθημερινά από τη μία ακούμε το σύνολο σχεδόν των ηγετών του κόσμου αλλά και της χώρας μας, να λένε είμαστε σε πόλεμο. Πόλεμο δίχως σφαίρες.\nΑπό την άλλη το παράδοξο της ειδικά της δικής μας περίπτωσης είναι ότι ενώ για την επιβίωση σου από την εξάπλωση του ιού βασίζεσαι στον αυτοπεριορισμό και στην ατομική ευθύνη, δεν ισχύει το ίδιο για την οικονομική επιβίωση μιας και το κράτος σε αυτή την περίπτωση επιβάλλεται να στηρίξει την κοινωνία για να μην καταρρεύσει οικονομικά όλη μαζί ή πολύ σημαντικό τμήμα αυτής.\nΣαφώς και μπορεί να μην υπάρχουν απεριόριστες οικονομικές δυνατότητες τη δεδομένη χρονική στιγμή με απεριόριστο ρευστό, είναι όμως δυνατό και απαραίτητο στο άμεσο επόμενο διάστημα όλες οι επιχειρήσεις μικρές και μεγάλες να στηριχθούν. Πώς; Ξεκινώντας το κράτος τόσο στο άμεσο επόμενο διάστημα να μην ζητάει λεφτά και όχι μόνο απλώς να αναστέλλει αυτή τη ζήτηση των χρημάτων. Το να σου δώσει τώρα 800€ και το επόμενο διάστημα να σου ζητήσει 1600€, μπορεί τώρα να σε ανακουφίσει, το επόμενο διάστημα όμως θα σε στραγγαλίσει, μιας και θα πρέπει να αναπληρώσεις και τη χασούρα που σίγουρα υπάρχει.\nΈτσι άμεσα σε πρώτη φάση το επίδομα που πρέπει να δικαιούνται ΟΛΟΙ ανεξαιρέτως οι επαγγελματίες και οι εργαζόμενοι των οποίων διακόπηκε η εργασία αλλά να προστεθούν και με ανάλογο ποσοστό οι εργαζόμενοι που αναγκαστικά προσερχόμενοι στις εργασίες τους, θα εργαστούν περιτροπής ανάπαυλες.\nΣτήριξη χρειάζονται όλοι, ακόμα και ο άνεργος που αποκλείεται να βρει δουλειά αυτή την περίοδο ή (ας είμαστε ειλικρινείς), ή η «μαύρη» εργασία που δεν εμφανίζεται πουθενά.\nΤο ότι έχει σταματήσει η κανονικότητα της αγοράς, δε χρειάζεται να είσαι καμιά διάνοια για να το καταλάβεις, δεν είναι μόνο για το επόμενο χρονικό διάστημα, αλλά θα εξαπλωθεί σε χρόνο και θα επηρεάσει ακόμα και το εποχιακό κατάστημα αναμνηστικών ειδών στη Σαντορίνη, λόγω μη τουρισμού.\nΑναφέρεται ότι τα μέτρα της κυβέρνησης προστατεύουν τις θέσεις εργασίας.\nΠως τη προστατεύουν όταν δεν προστατεύουν πρωταρχικά την επιβίωση της επιχείρησης που παρέχει θέσεις εργασίας;\nΑπαιτούνται γενναία μέτρα τόσο άμεσα για την πραγματική επιβίωση των ατόμων, αλλά και μέτρα για την επόμενη μέρα για να ξανανοίξουν οι επιχειρήσεις και να γυρίσει ο εργαζόμενος στη δουλειά του.\nΚαι σε αυτό θα πρέπει να βοηθήσει το κράτος, τα ασφαλιστικά ταμεία, οι Δήμοι, οι τράπεζες και οτιδήποτε έχει να κάνει με τον περιορισμό της οικονομικής απώλειας που υφίσταται μπροστά μας.\nΤώρα τη στιγμή της πρώτης επίθεσης πρωταρχικό μέλημα είναι οι ζωές των συνανθρώπων μας και την επόμενη μέρα που όλοι ευχόμαστε να είναι γρήγορα να επιστρέψουν αλώβητοι όλοι.\nΜέλος του Συντονιστικού της "ΩΡΑ ΠΑΤΡΏΝ"\nΤαμίας Εμπορικού και Εισαγωγικού Συλλόγου Πατρών\n"Οικονομική... πανδημία & τοπική αυτοδιοίκηση"\nΜιχαήλ Στρατουδάκης: "Κορωναϊός - Θεραπεία οίκοι"\nΜιχαήλ Στρατουδάκης: "Κορωναϊός - Αναγκαία η μάσκα και η εφαρμογή μέτρων"\n92 1259 6939


Ο πρώην φίλος της Lori Harvey, Μέμφις Depay, κρέμεται με τον μπαμπά της Steve Harvey, ενώ με το μέλλον της στην Αφρική -->\nΛόρι ΧάρβεϊΠρώην αρραβωνιαστικός Αποταμιεύσεις Μέμφις στέλνει ένα κρυπτικό μήνυμα μετά την παρέα με τον πατέρα της Steve Harvey, ώρες αφότου έφυγε για την Αφρική με ράπερ Μελλοντικός.\nΟ Μέμφις δημοσίευσε μια φωτογραφία που καπνίζει πούρο με τον πατέρα της Λόρι σε ένα φανταχτερό σκάφος. Οι δύο φαίνονται βαθιά στη συνομιλία με τη στιγμή. Ο Μέμφις έγραψε: «Έβλεπα πολλά, άκουσα πολλά, έμαθα πολλά».\nΗ 25χρονη Μέμφις που δημοσιεύει τη φωτογραφία με τον Steve είναι ενδιαφέρουσα δεδομένου του χρονοδιαγράμματος. Κατά τη διάρκεια του Σαββατοκύριακου, ο Λόρι πέταξε στη Νιγηρία με το Future όπου παίζει σε μια τεράστια συναυλία.\nΤο Future αναμένεται να εκτελέσει στο Συνεδριακό Κέντρο Eko στις 29 Δεκεμβρίου. Η συναυλία θα είναι η πρώτη πρώτη συναυλία του Future στην Αφρική. Ανακοίνωσε την παράσταση λέγοντας, «Για όλους τους νιγηριανούς οπαδούς μου, το Future θα εμφανιστεί στο Λάγος στις 29 Δεκεμβρίου».\nΗ Lori Harvey μοιράστηκε μια ατμόσφαιρα φωτογραφία της σε ένα μαύρο φόρεμα με ετικέτα στο Λάγος της Νιγηρίας. Το ταξίδι έρχεται αφού οι δύο δεν γιόρτασαν τα Χριστούγεννα μαζί.\nΤο Memphis Depay είναι ένας διάσημος ολλανδός ποδοσφαιριστής που παίζει για την Olympique Lyonnais. Η Λόρι χρονολόγησε το Μέμφις για κάποιο χρονικό διάστημα και ασχολήθηκε για ένα σύντομο χρονικό διάστημα. Τελείωσαν τη σχέση τους επίσημα στα τέλη του 2017. Μετά τη διάσπαση, η Lori συνδέθηκε με τον Trey Songz, τον Diddy, τον γιο του Diddy και το Future.\nΗ Λόρι και το Μέλλον μόλις έκαναν επίσημα τη σχέση τους επίσημα σε ένα ταξίδι στη Μέση Ανατολή. Το Future έχει 6 παιδιά από 5 γυναίκες, συμπεριλαμβανομένης της τραγουδίστριας Ciara\nΗ Joie Chavis, μητέρα του γιου του Future, Hendrix, μπήκε σε επαφή με τη Lori στα social media. Η Λόρι έδειξε ένα χρυσό Rolex που ήταν προικισμένο για τα Χριστούγεννα. Λίγες ώρες αργότερα, η Τζόι πήγε στο Instagram για να δημοσιεύσει μια καυτή λήψη που φρόντισε να δείξει το δικό της ρολόι με διαμάντια.\nΗ Λόρι παρέμεινε αδιάφορη εν μέσω όλου του δράματος και μένει να κάνει το στόμα να ποτίζει.\nΝέα Η φωτογραφία του Ashley Graham για το θηλασμό είναι μια μεγάλη επιτυχία με τον Demi Lovato: Καφές και γάλα;\nΝέα Η Hilary Duff μοιράζεται τις οικείες φωτογραφίες γεννήσεων στο σπίτι για τα πρώτα γενέθλια της κόρης\nΟ Νόμος Το Tekashi 6ix9ine απολαμβάνει την πρώτη νύχτα της ελευθερίας που γιορτάζει τα 3α γενέθλια της κόρης